Susun Atur Karpet Cara Yang Betul Dan Salah

Susun atur karpet cara yang betul dan salah. Sebelum membeli dan memilih karpet, pastikan anda tahu panduan susun karpet dengan sebaiknya. Sayang kalau karpet yang cantik, tapi tidak nampak menarik selepas disusun atur.

Langkah paling mudah untuk anda memberi nafas baru pada lantai kediaman anda ialah dengan membentang permaidani atau karpet. Selain itu, penggunaan karpet juga dilihat mampu mengubah persekitaran serta mood sesebuah ruang kediaman.

Bagaimanapun terdapat perbagai aspek perlu anda pertimbangkan sebelum membeli karpet. Berikut checklist untuk anda semak sebelum membuat pilihan.

RUANG
Karpet berbeza, untuk ruang yang berbeza. Anda perlu terlebih dahulu mengenalpasti aktiviti ruang dan cara penggunaannya. Pastikan karpet yang dibeli bersesuaian dengan ruang di kediaman.

SAIZ
Ukur, ukur, dan ukur sekali lagi, jangan main agak-agak je. Dengan mengukur dahulu saiz ruang sebelum membeli, anda akan dapat memastikan dimensi yang sesuai untuk ruang tersebut. Tidak terlalu kecil, tidak terlalu besar.

BENTUK
Anda tidak semestinya perlu beli karpet segi empat yang standard. Sebenarnya ada lagi bentuk karpet yang boleh disesuaikan mengikup ruang. Sebagai contoh, jika anda mempunyai meja makan bulat anda mungkin mahu karpet bulat yang lebih besar untuk diletakkan di kawasan itu.

WARNA DAN CORAK
Pertimbangkan kawasan permaidani dan persekitarannya. Permaidani adalah cara yang baik untuk menambah sedikit warna dalam sesebuah ruang selain mampu memberi personaliti kepada ruang tanpa ia kelihatan keterlaluan.

FIBER/MATERIAL
Terdapat material atau bahan berbeza untuk permaidani di setiap ruang berbeza. Semak penggunaan ruang dan pastikan ia selari dengan apapun material karpet yang anda pilih.

RUANG MAKAN:

RUANG TAMU

BILIK TIDUR

Kredit foto: Pinterest

Mulai kecoh dan tular di laman media sosial sekali lagi selepas puncak menara tertinggi di Malaysia yang masih dalam pembinaan, Merdeka 118 dilaporkan telah diceroboh oleh sekumpulan warga asing demi untuk mencipta kandungan di laman maya.

Memetik sumber Buletin TV3, sekumpulan warga asing terbabit yang dikenali sebagai Driftershoots itu dipercayai telah menceroboh puncak menara tersebut pada 30 Disember lalu.

Menerusi perkongsian di laman media sosial YouTube, video berdurasi selama 7 minit 18 saat itu memaparkan kumpulan terbabit, terdiri daripada sekurang-kurangnya empat individu, termasuk dua daripada mereka dikaburkan muka, menyelinap ke tapak bangunan itu dengan memakai jaket seperti pekerja binaan.

Rentetan itu, mereka kemudian memotong jaring keselamatan yang digunakan untuk menutup laluan masuk ke puncak menara, sebelum memanjat bangunan itu menuju ke puncak.

Sebelum ini, ada pasangan daripada negara Rusia yang dikenali sebagai Angela Nikolau dan Ivan Beerkus, telah menceroboh dan menawan puncak menara kedua tertinggi di dunia itu sekitar bulan Disember tahun lalu.

Sumber: Buletin TV3

Tinggal di rumah tidak semestinya selamat. Kebelakangan ini kita sering dikejutkan dengan kejadian rompakan di kediaman. Penjenayah semakin berani bertindak walaupun di siang hari. lantas kita haruslah sentiasa berwaspada dan menjaga keselamatan diri dan rumah. Berikut antara tips keselamatan yang perlu anda ketahui.

1. Pastikan pintu dan tingkap dikunci rapat walaupun di siang hari.
2. Perhatikan kawasan sekitar sebelum memasuki kawasan rumah, pergerakan anda mungkin sedang diperhatikan
3. Simpan nombor-nombor penting untuk kegunaan kecemasan seperti jiran tetangga, pegawai polis kawasan, pondok polis berhampiran, rukun tetangga,  pondok pegawal dan individu terdekat. Letakkan dalam telefon bimbit dan tampalkan juga di tempat yang mudah dilihat.
4. Jika boleh, elakkan anda atau ahli keluarga anda tinggal bersendirian.
5. Simpan dokumen-dokumen penting dan barang bernilai di tempat yang sulit.
6. Pasang selak pintu dari dalam serta alat pengera keselamatan
7. Jangan sesekali memberikan kunci rumah kepada individu yang datang untuk membaiki rumah/paip/sinki atau memasang lampu/kipas dan sebagainya. Pastikan anda memantau kerja-kerja yang dilakukan dan sebaiknya tidak bersendirian.
8. Sebelum mengunci pintu, periksa bahagian dalam rumah – di balik pintu, dalam tandas, dalam almari, di balik langsir, di bawah katil atau di mana-mana bahagian yang meragukan
9. Jangan bukakan pintu rumah/pagar kepada individu yang tidak dikenali/diragui.
10. Penceroboh mungkin menggunakan ilmu sihir. Amalkan ayat-ayat Quran tertentu sebagai pendinding diri. Seorang teman pula mencadangkan agar membela ikan puyu untuk mengelakkan gangguan pukau.

IMPIANA diberi peluang untuk menjengah kediaman milik peribadi pemilik kedai fabrik eksklusif Janine dan perabot Gudang yang terkenal dengan kualiti dan pembuatan yang cukup sempurna. Puan Karina Merican seorang yang lemah lebut dan kecil molek orangnya. Tetapi beliau cukup aktif dan fokus dengan apa yang dilakukan. Kediaman jenis semi-D di Desa Sri Hartamas ini bukanlah kediaman rasmi beliau, tetapi beliau tetap menyuntik aura ketenangan dalam hiasan yang meruntun peminat gaya dan cita rasa eklektik ini.

Jika dilihat secara terperinci sentuhan di setiap perabot yang menjadi hiasan dalam kediaman ini semuanya mempunyai cerita sebaliknya. Menarik bukan. Pemidang yang menjadi hiasan paling menyerlah di ruang tamu ini adalah perabot warisan daripada bonda tercinta Puan Karina Merican. Suntikan seakan ciri peranakkan ini membuatkan kediaman ini berasa seakan berada di sebuah resort percutian.

Tidak mahu bercerita panjang mengenai kediaman milik peribadi Puan Karina Merican, tetapi IMPIANA ingin berkongsi pendapat dengan pembaca sebalik kediaman beliau yang mungkin menjadi inspirasi kepada semua yang mengemar dengan ciri eklektik ini.

Sedap mata memandang kediaman ini, bukan? IMPIANA tertarik dengan kediaman pilihan kali ini, sebuah pemaju yang tidak asing lagi di dalam industri hartanah, siapa lagi kalau buka SP Setia. Kali ini kediaman jenis Semi-D berkembar dua tingkat menjadi tarikan. Lihat sahaja kawasan persekitaran dan juga kemudahan yang lengkap membuatkan kawasan perumahan ini pastinya menjadi tumpuan.

IMPIANA tertarik dengan komitmen dan usaha pemaju S P Setia ini. Banyak hartanah milik pemaju ini, berada di lokasi yang strategik. S P Setia memastikan pembangunan milikinya mempunyai ciri-ciri hebat untuk penghuninya. Pembangunan yang pesat di sekitar kawasan perumahan yang dibina menjadi tarikan utama pembeli. Akses yang lengkap serta persekitaran yang harmoni membuatkan ia bertambah menarik untuk didiami.

Verdale, rumah berkembar dua tingkat dengan keluasan tanah 40 kaki persegi x 80 kaki persegi dan bukaan rumah 3,118 kaki persegi ini memuatkan empat bilik tidur, empat bilik mandi dan satu powder room di tingkat bawah.

Menariknya kawasan kediaman yang di kelilingi dengan tanaman bunga Edence dan Florence  koleksi musim bunga yang mewarisi keindahan dalam orientasi lingkaran yang unik di kediaman ini. Manakala, Twinkle Pavilion yang indah mencerminkan suasana yang ceria di samping taman permainan untuk kanak-kanak.

Setia Alamsari yang terletak di koridor Kajang-Bangi menjadi tarikan dan tumpuan. Dengan perbandaran bersepadu seluas 775 ekar dan konsep ‘Natured Inspired’ yang diketengahkan cukup mengujakan. Siapa yang tidak mahu miliki kediaman seumpama ini?

Setia Alamsari mempunyai tiga taman rekreasi dirancang dengan baik untuk memelihara dan mendorong penduduk di kejiranan ini hidup dalam suasana alam semula jadi yang terbaik.

Canal Park, dibina seluas 11.3 ekar dengan dilengkapi pavilion air, rumah pokok dan trek joging sepanjang 1.8 km di sekitar tasik untuk aktiviti keluarga yang sihat. The Lawn, sebuah lagi taman seluas 7.7 ekar dengan elemen rekreasi yang lebih ekstrem untuk golongan muda, dan The Waterfield, kawasan hutan seluas 10.45 ekar untuk pencinta alam menerokai pemandangan yang menenangkan dan menikmati keenakan kicauan burung.

Bayangkan anda memiliki kediaman di kawasan seperti ini, serba lengkap dengan kehidupan penuh harmoni. Tambahan lagi lokasi kediaman yang cukup strategik pastinya menjadi pilihan ramai. Hanya 5km dari Bangi Gateway Mall dan 9km dari Kajang Hospital, Setia Alamsari boleh diakses melalui Toll Bangi, Lebuhraya Utara-Selatan dan dari beberapa akses melalui Kajang dan Semenyih.

Bagi keluarga yang mempunyai anak-anak yang sedang membesar, dan inginkan kediaman yang lebih luas inilah kediaman yang IMPIANA sarankan. Verdale, rumah banglo dua tingkat yang mempunyai reka bentuk dalaman berkongsep terbuka dan inspirasi botani di luar rumah. Membuatkan rumah ini nampak lebih selesa dan elegan dalam ciri tersendiri.

Keluasan tanah 60’ x 115’ dan keluasan binaan 3,161 – 3,881 kaki persegi ini dapat mencipta sebuah rumah yang cukup luas untuk pemilik yang inginkan kediaman yang lebih selesa. Reka bentuk banglo ini juga terbahagi kepada empat jenis yang berbeza untuk pilihan pembeli.

Menariknya jika anda mengambil peluang saat ini untuk memiliki kediaman idaman ini anda bakal nikmati pulangan tunai sehingga 19%, ZERO wang pendahuluan, ZERO yuran guaman dan duti stamp ke atas SPA, pinjaman dan pindah hak milik (MOT).

Wow! Menariknya tawaran S P Setia berikan pada pembeli. Apa kata anda? Menarik atau tidak tawaran kali ini.

Bila dah beli rumah mesti nak dekor kan, inilah masanya rebut peluang dengan pakej menarik yang di tawarkan oleh pakar hiasan dalaman yang ada. Pastikan rumah yang anda miliki dan diami itu adalah rumah impian anda.


Cara Menjaga Rumah Kayu Agar Tahan Lebih Lama

Penggunaan kayu dalam struktur rumah sangat banyak dilihat tidak kira pada kediaman lama mahupun yang baru. Walaupun pada mulanya rumah kayu nampak kukuh, menarik dan klasik, perlu diingat bahawa sifat kayu boleh berubah bergantung pada faktor cuaca ataupun rapuh dimakan anai-anai. Jadi, pemilik rumah kayu haruslah lebih peka dan teliti menyelenggara kediamana masing-masing supaya tetap kekal utuh.

Ketika dalam proses merancang, pemilihan jenis kayu adalah hal yang paling penting kerana ia bakal mempengaruhi kos pembiayaan, penyelenggaraan dan kos baik pulih rumah yang ingin dibina kelak. Jenis-jenis kayu seperti kayu jati, kayu merbau, kayu meranti merah dan kayu cedar adalah antara spesis yang mejadi pilihan pengguna kerana sifat yang keras dan kukuh. Walaupun telah berjaya memilih jenis kayu yang sesuai, anda tetap perlu melakukan pemeliharaan supaya kayu struktur tersebut tetap kukuh dan tahan lebih lama.

Pengaruh Cuaca

Kayu yang lama terdedah kepada cuaca tidak menentu terumamanya kawasan yang beriklim lembab akan menyebabkan kayu cepat rosak dan mengembang kerana kayu boleh menyerap air dan sifat ini lama-kelamaan akan memudaratkan struktur rumah. Selain itu, jika dibiarkan tanpa rawatan, kayu yang terdedah kepada kelembapan juga boleh menjadi lapuk dan berbau hapak. Lebih parah lagi sekiranya udara mengandungi bakteria atau hama menjangkiti kayu dan membenarkan pembiakan lumut pada kayu yang terlindung dari cahaya matahari.

Serangan Serangga atau Haiwan Perosak

Lipas, tikus dan anai-anai adalah antara musuh utama kayu. Anai-anai contohnya, memang menyukai tempat gelap yang lembab dan tinggal dalam satu kumpulan yang besar. Saiznya yang halus menyukarkan lagi pemilik untuk menyedari yang rumah telah diserang perosak ini. Begitu juga dengan tikus yang akan menggigit kayu sehingga sudah berlubang, barulah tuan rumah sedar akan perbuatan makhluk perosak yang amat menyakitkan hati ini.

Beban Tanggungan

Bebanan yang tidak sesuai dengan ketahanan kayu akan menimbulkan kesulitan kelak apabila kayu sudah mula melengkung dan membengkok sehinggalah patah. Perkiraan ukuran dengan beban harus dilakukan dengan tepat dan teliti terutamanya untuk bahagian tiang ataupun rangka rumah.

Rawatan Sesuai Untuk Rumah Kayu

Rumah kayu sememangnya memerlukan penjagaan yang amat rapi dan akan mengambil masa yang lama serta belanja yang banyak. Tetapi sekiranya dilakukan dengan kerap dan betul, banyak yang dapat dijimatkan. Jadi ikuti tips penjagaan dibawah agar rumah kayu anda kekal cantik dan kuat.

Rawatan Rutin :

Rawatan Berkala :

Rawatan berkala atau bermusim perlu dilakukan bagi mengelakkan kerosakan major yang akan menggugat keutuhan rumah kayu. Jadi pastikan anda lakukan perkara-perkara ini apabila tiba waktunya. Panggil golongan profesional yang lebih arif jika anda tidak pasti cara yang betul untuk proses penyelenggaraan ini.

Zaman sekarang, pengawalan elektrik tidak terkawal kerana orang sekarang banyak menggunakan elektrik dan bergantung harapan kepada elektrik. Sebagai contoh, buka TV, buka air-cond/kipas atau bermain telefon sambil cas. Itu semua faktor-faktor yang boleh menyebabkan elektrik banyak telah bazir dikeluarkan. Bila dah terjadi pembaziran, mula lah bil naik harga dari harga yang sepatutnya. Jadi, pada hari ini, saya akan menceritakan bagaimana hendak berjimat-cermat dalam penggunaan elektrik di rumah.

MATIKAN PERALATAN ELEKTRONIK YANG TIDAK DIPAKAI.

Ini yang patut dipertengahkan dan di ambil keras seriusnya. Perkara sebegini, sering dilakukan oleh masyarakat kita sekarang ini. Pendekatan paling mudah untuk menjimatkan elektrik di rumah anda adalah dengan mematikan peralatan yang tidak digunakan. Matikan kipas dan lampu apabila anda meninggalkan bilik, atau penapis air apabila anda keluar. Selain itu, ingat untuk mematikan suis pengecas telefon dan powerbank anda sebaik sahaja ia penuh. Pengecasan berlebihan bukan sahaja menggunakan elektrik, tetapi ia juga boleh memendekkan hayat bateri dan alat anda.

BERTUKAR KEPADA PERALATAN YANG MENJIMATKAN TENAGA ELEKTRIK.

Selain daripada kaedah yang dinyatakan di atas, anda boleh meminimumkan perbelanjaan elektrik anda dengan menggunakan peralatan penjimatan tenaga. Suruhanjaya Tenaga, yang merupakan sebahagian daripada Kementerian Tenaga dan Sumber Asli, telah melancarkan program untuk membantu rakyat Malaysia membuat keputusan yang lebih baik. Di mana pelbagai barangan elektrik diuji, dinilai dan dinilai bergantung pada penggunaan tenaganya menggunakan kriteria MEPS. Item ini kemudiannya ditetapkan dengan Label Cekap Tenaga, yang mempunyai penarafan maksimum lima bintang. Ini menunjukkan bahawa semakin tinggi bilangan bintang pada label, lebih banyak tenaga yang anda jimatkan. Apabila membeli produk elektrik untuk rumah anda, pastikan anda membeli peralatan dengan bintang yang lebih tinggi.

GUNAKAN MENTOL LAMPU YANG MENJIMATKAN TENAGA.

Teknik lain untuk menjimatkan elektrik ialah menggunakan mentol lampu yang cekap tenaga. Pada masa ini, empat jenis biasanya digunakan: lampu pijar, lampu halogen, lampu pendarfluor, dan lampu diod pemancar cahaya (LED). Lampu pendarfluor dan lampu diod pemancar cahaya (LED) adalah penyelesaian pencahayaan terbaik untuk rumah anda di antara empat jenis lampu ini. Ia bukan sahaja lebih sejuk, tetapi ia boleh mengurangkan penggunaan kuasa anda sebanyak 25-35 peratus.

Kesimpulannya, gunakanlah peralatan yang berelektronik dengan cermat supaya tiada pembaziran elektrik dalam rumah anda.

“Bilik tidur saya kecil sangat. Saya pernah cuba kemas bilik saya tetapi hasilnya tetap sama, masih kelihatan sarat dengan barang-barang”.

Ya, betul tak semua orang mempunyai ruang bilik tidur yang luas. Lebih-lebih lagi yang tinggal di perumahan jenis flat. Sangat terhad ruang biliknya. Tapi jangan risau ! IMPIANA akan membantu anda dengan tips mudah ini.

Hiasan dekorasi bilik menjadi terhad kerana anda buntu bagaimana hendak jadikan bilik tidur yang sempit menjadi luas dan menarik. Jadi, IMPIANA kongsikan antara cara-cara hendak memberikan impak bilik tidur yang kecil nampak luas adalah dengan :-

Jom cat dinding anda dengan warna yang cerah seperti warna pastel. Pemilihan warna ini mampu memberi impak keluasan pada ruang bilik anda. Malah ia juga dapat memberi mood yang tenang kepada anda. Jom, kemas bilik anda sekarang, dengan keluarkan perabot dan barangan kamar tidur supaya memudahkan proses mengecat bilik anda. Antara warna yang sesuai dengan bilik tidur tidur adalah seperti warna putih, biru pastel, hijau pastel, dan kelabu lembut. Pemilihan warna gelap juga sebenarnya boleh namun hanya di beberapa bahagian dinding bilik sahaja.

Sesudah mengecat bilik anda, jom kita masukkan semula perabot mengikut kedudukan yang bersesuaian. Sesebuah bilik tidur hanya memerlukan katil, meja sisi dan almari sahaja, jika masih memiliki ruang anda boleh masukkan perabot tambahan. Pilih saiz katil atau perabot yang sesuai dengan bilik anda. Jika mempunyai bajet yang berlebihan apa kata anda tempah almari bina dalam di bilik tidur anda.

“Wah, banyaknya barang-barang!” Ini lah masanya untuk anda mengelas semula barangan anda yang sudah tidak dipakai dan yang masih dipakai. Untuk barangan yang anda hendak simpan, anda boleh meletakkan ia kedalam kotak-kotak dan labelkan ia mengikut jenis barangan.

4. Cermin

IMPIANA sarankan kepada anda untuk miliki cermin yang bersaiz besar untuk bilik tidur anda. Cermin mampu memberikan kesan luas terhadap ruang bilik anda. Selain itu, cermin bersaiz besar ini akan memberi lebih kepuasan kepada anda disaat berada di kamar tidur.

Dapatkan lampu tidur atau apa jua jenis rekabentuk lampu yang bersesuai dalam bilik anda. Kehadiran cahaya lampu pada bilik tidur mampu memberi mood yang tenang dan romantik kepada anda. Terdapat pelbagai jenis lampu untuk kamar tidur, seperti lampu meja, lampu dinding malah lampu yang terletak pada kepala katil anda. Barulah kamar tidur anda seakan-akan kamar tidur hotel.

Kemasan lembut yang dimaksudkan disini adalah seperti cadar, langsir dan fabrik yang terdapat dibilik anda. Pilihlah warna cadar yang bersesuai dengan bilik anda. Percaya atau tidak, corak atau motif yang terdapat pada cadar mampu memberikan mood riang kepada emosi anda, hal ini kerana saat anda keletihan pulang dari bekerja mood anda akan berubah lebih tenang apabila melihat katil, betul atau tidak?

Periuk metal bila permukaanya kusam, itu menunjukkan anda rajin memasak. Tindak balasa kimia terhadap bahan-bahan tertentu yang digunakan ketika memasak menyebabkan periuk anda kelihatan kusam . Bila dah terlalu kusam dan cantik, mula lah gatal berniat nak beli periuk atau kuali baru walaupun mana yang ada tu masih boleh digunakan.

Sebenanrya, ad acara untuk kilatkan semula periuk-periuk metal anda tu. Terdapat pelbagai cara, namun yang kerap dipraktikkan adalah seperti berikut:

GARAM DAN CUKA

SABUN MANDI

Bahan-bahan:

Sabun mandi ( buku)
Berus dawai besi

Cara-cara:

Bersihkan kuali dan periuk anda menggunakan sabun mandi serta sental menggunakan dawai besi. basuh bersih dan hasilnya, peralatan dapur anda akan lebih mudah bersih dan kelihatan seperti baru.


Guna “Stepping Stone” Batu Bata, Laman Inggeris Ini Nampak Kemas dan Rapi

Pemilik: Muhamad Kamal dan Prof. Madya Dr. Faizah
Jenis Kediaman: Banglo
Lokasi: Shah Alam Selangor
Konsep: Taman Inggeris Tropika
Keluasan: 9720 kaki persegi

“Tujuan utama laman ini dibina adalah sebagai social outdoor space buat kami seisi keluarga dan dalam masa yang sama berfungsi untuk memberi terapi alami melepaskan lelah selepas penat bekerja seharian”.-pemilik.

Lot banglo berkeluasan 9720 kaki persegi ini di kelilingi oleh ruang hijau pelbagai kegunaan. Laman kediaman ini dibahagikan kepada 4 bahagian di mana setiap bahagian memainkan peranan yang berbeza namun melengkapi antara satu sama lain.

Memiliki 3 orang anak yang sedang meningkat dewasa membuatkan pemilik terpanggil untuk menyediakan ruang lapangan untuk aktiviti di luar rumah. Oleh hal demikian, keempat-empat ruang yang terbentuk telah mengambil kira penyediaan ruang aktiviti untuk anak-anak pemilik.

Ruang pertama merupakan kawasan hadapan kediaman. Keseluruhan lantai diturap sepenuhnya dengan menggunakan concrete imprint kerana ia berfungsi sebagai driveway laluan masuk utama ke kediaman ini. Namun, disebabkan oleh kedudukan lot yang sedikit beralun di bahagian laluan masuk, penggunaan pattern kasar diaplikasikan untuk mengurangkan kesan gelinciran. Tambahan pula, ruang hadapan yang berturap sepenuhnya memberi peluang kepada anak-anak pemilik untuk bermain peralatan beroda seperti basikal dan sebagainya.

“ Saya memang gemar melihat vibrasi rona yang ceria, oleh itu gabungan beberapa jenis tumbuhan renek seperti Plumbago capensis, Galphimia glauca, Hibiscus hybrid dan sebagainya dipadukan menghiasi ruang hadapan sisi kediaman membentuk laluan masuk ke laman ini”, terang pemilik.

Menambahkan lagi elemen landskap, sebuah struktur pagar kayu dengan kemasan putih diabadikan menyerlahkan lagi gaya laman Inggeris yang dibawa.

Melepasi pagar putih ini, kelihatan laman berumput terbentang luas tanpa sebarang penataan gaya. Seperti yang diperkatakan, pemilik inginkan sebuah ruang yang luas untuk anak-anaknya beriadah oleh itu lapangan rumput terbentang luas ini memberi peluang kepada mereka untuk melakukan sebarang aktiviti.

“Jika ada sebarang majlis atau keraian saya akan pasang canopy di ruang ini sebagai tambahan”, jelas pemilik. Hanya beberapa pepohon Plumeria spp. digunakan sebagai penanda parameter dan melindungi pandangan jiran berdekatan.

Berbeza pula dengan gaya di sudut belakang laman ini yang menjadi ruang ketiga. Sebuah pavilion yang dibina di atas split level menjadi main feature pada laman di ruang ini. Pembinaan pavilion ini juga merupakan salah satu kesinambungan kepada anjung yang dibina sebagai ruang memasak dan tempat bersantap terbuka buat pemilik seisi keluarga. Waktu petang hujung minggu diperuntukkan pemilik untuk bersantai di ruang pavilion ini.

Pembinaan split level menggunakan railway slipper sebagai sempadan binaan. Kepelbagaian level yang terbentuk mengurangkan impak mendatar yang membosankan di laman ini. Split level yang terbina diberi kemasan batuan terracotta yang digabungkan bersama batu bata dan pebble wash, disusun seakan bentuk bunga. Mewujudkan lagi kepelbagaian pattern di ruang ini, lantai yang tidak ditumbuhi oleh rumput disebabkan terlindung dari terik matahari di beri kemasan seperti lantai split level. Namun, pemilihan material yang mendominasi ditukar kepada concrete slab dengan kemasan pebble wash.

Melembutkan tembok dinding yang memagari laman belakang dan sebagai retaining wall kepada unit kediaman di bahagian belakang, pemilik memilih rimbunan pelbagai tumbuhan berdaun lebar seperti spesies Heliconia spp. dan Calathea luttea sebagai medium pelembut visual. Kehadiran bunga-bunga Heliconia spp. yang berbentuk seakan sepit udang memberi suntikan rona menarik, dalam kepadatan daun yang menutupi pemandangan keras dari tembok tersebut.

Kelihatan penerapan unsur taman Inggeris. Sebuah set meja kayu dicat putih untuk membangkitkan lagi aura konsep yang cuba dibawa, yang sekali gus memberi kemudahan santai pada ruang ini. Sebuah pintu gerbang turut dibina menjadi laluan ke laman belakang.

“Untuk mengurangkan kos dan kerja-kerja penyelenggaraan terutamanya tugas-tugas merumput, saya memilih untuk menurap hampir keseluruhan ruang di laman sisi kiri ini. Namun, jika turapan seperti concrete imprint digunakan, ia akan mengundang beberapa masalah seperti water clogging jika proses turapan tidak dilakukan dengan baik. Oleh itu, saya memilih untuk menggunakan concrete slab dengan kemasan pebble wash berukuran 1 kaki x 1 kaki yang di harmonikan bersama batuan sungai rona putih untuk membentuk permukaan poros”. Tegas pemilik yakin dengan solusi rekaan yang digunakan.

Quisqualis indica dengan gugusan bunga yang berbau harum menjadi penghuni di ruang ini memberi suntikan rona ceria. Dalam masa yang sama ia berfungsi menjadi penghalang pemandangan dari jiran bersebelahan. Ruang ini juga berfungsi sebagai makmal untuk meletakkan beberapa jenis tumbuhan yang baru menjadi sebagai sebahagian hobi pemilik seperti orkid dan ros. Ini kerana ia terlindung dari terik mentari dek disebabkan naungan pokok dan fasad bangunan bersebelahan. Pemilik boleh melakukan penelitian koleksi tumbuhan barunya dalam keadaan yang selesa dan santai.

Jelas laman yang dizahirkan berjaya apabila setiap ruang yang tersedia dimanfaatkan bersama. Penglibatan ahli keluarga dalam aktiviti luar untuk tujuan riadah mampu mengukuhkan ikatan kekeluargaan yang terbina. Walaupun sibuk dengan tugasan, masa yang terluang dimanfaatkan di laman sebaiknya sebagai terapi. Secara tidak langsung situasi ini akan meningkatkan kualiti kesihatan mereka sekeluarga.

Pokok bunga kantan merupakan sejenis pokok herba saka yang biasa digunakan dalam masakan nusantara seperti laksa, nasi kerabu, asam dan pedas. Aromanya cukup wangi dan dapat menaikkan selera makan sesiapa saja. Selain itu, warnanya yang menonjol juga menjadikan bunga kantan sebagai salah satu aksesori hiasa yang menarik!

Walau bagaimana pun, nak biak tanaman ini bukanlah satu perkara yang mudah. Ia amat susah untuk berbunga dan oleh kerana itulah harganya dipasaran agak tinggi berbanding tanaman lain. Bunga kantan juga jarang ditanam secara komersial walaupun dengan permintaan yang tinggi.

CARA PASTIKAN BUNGA KANTAN BERBUNGA KERAP & BANYAK SERTA SIHAT HINGGA WAKTU UNTUK DITUAI

1. Kantan mula berbunga biasanya selepas 2 tahun lebih ditanam. Kantan biasanya tidak memerlukan baja.
2. Untuk berbunga kerap:
Kantan gemar persekitaran yang basah dan lembab.
Kena rajin “bagi hujan” apabila hari tidak hujan dengan menyiram secara semburan halus ke atas.

3. Setelah mula mengeluarkan kudup bunga, letak potongan botol plastik untuk mengelakkan musuh tanaman.

Isi nanas kita makan. kulitnya kita kitar semula. Dari nanas ia datang, kepada nanas juga ia kembali.

Bahan-bahan:
1kg kulit nanas
1 kg gula merah
1 botol yakult
air hujan/air mineral

Cara-cara:
1. Kisar kulit nanas dengan air hujan atau mineral
2. larutkan gula merah dan yakulut sikit demi sedikit
3. Peram bancuhan di kawasan teduh selama 2 minggu dengan menggunakan bekas kedap udara
4. Buang gas perapan setiap hari dengan membuka penutup sedikit dan tutup semula. (kalau anda skip langkah ni, perapan boleh meletup dan mengotorkan seluruh ruang)
5. Lepas 2 minggu, tapis dan asingkan serdak
6. simpan air yang telah ditapis manakala serdaknya diperam semula sampai terurai 100%

Cara guna:
Ambil 10ml pati air nanas dan bancuh bersama 1 liter air. Semburkan pada pokok nanas dan buah-buahan lain seperti jambu, limau, durian, terung, cili dan sebagainya.

Sembur pada waktu petang setiap 3 hari sekali. Kalau tak sempat, boleh buat seminggu sekali. Jika ada pokok yang sedang berputik, boleh sembur pada putik untuk lebih cantik dan buah melekat.

P/s: Sebenarnya, semua buah yang manis sesuai dijadikan baja buah. Yang penting, kerajinan. sayang kalau dibuang

Baja Dari Kulit Nanas Rahsia Lebat Dan Cantikkan Buah

Dracaena merupakan spesies tumbuhan tender perennial dari famili Dracaenaceae yang memiliki kepelbagaian corak dan rupa bentuk. Merujuk kepada penulisan Elvin McDonald pada tahun 1982, terdapat lebih dari 200 spesies Drancaena yang telah dikenal pasti. Nama-nama rumpun keluarga ini seperti Dracaena fragrans (pleomele fragrans), Dracaena fragrans ‘lemon lime’, Dracaena fragrans ‘massangeana’ (cornstalk plant), Dracaena reflexa ‘aurea variegata’ (pleomele reflexa ‘aurea variegata’), Dracaena sanderiana (Ribbon plant, D. Sanderana), Dracaena surculosa ‘florida beauty, Dracaena surculosa (Gold-Dust Dracaena, D. Godseffiana), Dracaena marginata (Madagascar Dragon Tree, D.concinna, Pleomele marginata), Dracaena marginata ‘Bicolor’, Dracaena marginata ‘colorama (Rainbow Tree) dan Dracaena marginata ‘Tricolor’ merupakan senarai yang menjadi pilihan florist untuk digubah bersama jambangan bunga.

Tumbuhan foliage ini setiap satunya berasal dari daerah yang berbeza. Seperti dari Afrika Barat, Afrika Selatan, Madagascar, India selatan dan Guinea. Keunikan di sebalik namanya, Dracaena diambil dari perkataan Latin ‘draco’ yang bermaksud naga. Seorang pengkaji botani dari Scotland,  Isaac Bayley Balfour telah menemui spesies ini dan membuat kajian yang mendalam bermula pada tahun 1882.

Kelebihan Dracaena berbanding tumbuhan yang lain, ia tidak hanya dijadikan sebagai outdoor plant yang mencipta visual landskap lebih hijau dan teduh. Sebenarnya Dracaena adalah tumbuhan sempurna untuk pemilik yang berminat dengan indoor plant, di samping ia juga menyuntik konsep tropika ke dalam kediaman. Jika ia diletak di dalam rumah, ia dapat memberikan kebaikan kepada pemilik terutamanya dari sudut kesihatan.

Tumbuhan ini dikatakan dapat menyingkirkan udara yang tercemar, mengawal haba yang panas di samping melegakan masalah pernafasan. Kajian membuktikan, dengan penggunaan indoor plant, ia dapat meningkatkan daya tumpuan sebanyak 70%. Galakan menggunakan Dracaena sebagai tumbuhan indoor plant ini juga sesuai bagi mereka yang bekerja di pejabat kerana ia dapat merangsang aura positif dan memudahkan proses berfikir berbanding mereka yang tidak mempunyai tumbuhan indoor plant ini.

Berbicara tentang ciri fizikal tumbuhan ini, anak pokok Dracaena bersaiz kecil tetapi daunnya lebat. Jika ia telah matang, tumbuhan ini berbatang keras dan boleh membentuk sebuah pokok. Daunnya juga mempunyai variasi warna seperti berjalur hijau dan kuning, berjalur hijau dan merah, berjalur hijau dan putih, bertompok putih dan juga bertompok hijau. Tumbuhan Dracaena yang sihat mampu mencecah lima hingga ke enam kaki tinggi dari tahun ke tahun. Pohon rimbun ini gemar ‘berteduh’ tetapi sekiranya diletakkan di dalam rumah, sebaik-baiknya posisikan ia berdekatan tingkap. Bagi membolehkan tumbuhan Dracanea dapat membesar dengan baik, tanam ia di dalam tanah subur yang mengandungi bahan kompos yang tinggi.

Tumbuhan ini turut menghasilkan bunga kecil yang berwarna putih. Ada kalanya bunga Dracanea kelihatan kehijau-hijauan, kekuning-kuningan mahupun kemerah-merahan. Keunikan lain, bunganya berbentuk tubular (tiub), dan diikuti dengan kemunculan buah sebesar sebiji beri berwarna merah – oren dan berbentuk bulat. Apabila ia telah mencecah satu-satu peringkat atau usia, bunga tersebut akan berkembang mekar setelah beberapa bulan hidup di dalam pasu yang sama dengan mendapat bekalan cahaya, baja, dan air yang mencukupi.


Madu Efektif Sebagai Larutan Penggalak Akar

Tahu kah anda madu mengandungi enzim yang boleh menggalakkan pertumbuhan akar tumbuhan. Madu mengandungi bahan antiseptik dan antikulat yang mampu menjaga tanaman daripada serangan bakteria dan kulat. Untuk menghasilkan larutan penggalak akar, berikut adalah apa yang anda perlu lakukan.

Sihir. Perkataan yang kerap dikaitkan sebagai ikhtiar halus terutamanya untuk mencelakakan orang. Sihir telah wujud sejak zaman sebelum nabi lagi. Namun tidak semuanya berhasil di pulihkan dan ada juga tujuannya adalah untuk membunuh. Seram dengar kan.

Tapi, tahukah Sahabat LAMAN bahawa terdapat beberapa jenis tanaman yang dijadikan atau digunakan sebagai ikhtiar menangkis dan merawat sihir. Antaranya ialah:

Kurma Ajwah
Buah ini sangat ditakuti syaitan dan Jin hal ini sebagaimana dalam Shahih Al-Bukhari dan Shahih Muslim, diriwayatkan hadits dari Sahabat Sa’ad bin Abi Waqqash, dari Nabi Shallallahu ‘alaihi wa sallam, bahwa beliau pernah bersabda:

“Barangsiapa mengambil tujuh butir kurma Ajwah pada pagi hari, maka pada hari itu dia tidak akan terkena racun mahupun sihir” (HR Al-Bukhari no. 5769 dan Muslim no. 2047

Lalu apakah yang membuat buah kurma Ajwah dapat mengubati ilmu sihir? Al-Hafiz Ibnu Hajar al Asqolani mengutip perkataan imam Al-Khotobi tentang keistimewaan kurma ajwah iaitu:

“Kurma ajwah bermanfaat untuk mencegah racun dan sihir dikeranakan doa keberkahan dari Rasulullah SAW terhadap kurma Madinah bukan kerana zat kurma itu sendiri” (Fathul bari syarah al-bukhari oleh Al Hafizh Ibnu Hajar Al-Asqolany X/239)

Daun Bidara
Pernahkah anda mendengar tentang daun bidara, atau widara dengan nama latin Ziziphus mauritiana. Ia adalah sejenis pohon yang banyak tumbuh di kawasan kering atau gurun. Bidara juga dikenali dengan nama sidir.

Wanita yang baru lepas datang haid di galakkan mandi air rendaman daun bidara. Ini kerana ketika wanita dalam kondisi tersebut, ia dalam keadaan hadas besar dan hanyir hingga suka didampinggi oleh syaitan. Untuk merawat sihir, Imam Al Qurtubi telah mengeluarkan satu rumusan khas iaitu dengan mengambil 7 helai daun bidara kemudian ditumbuk halus. Kemudian, daun tersebut dicampurkan air dan dibacakan ayat kursi. Air tersebut perlu diminum oleh orang yang terkena sihir sebanyak tiga teguk. Selebihnya dijadikan sebagai mandian.

Minyak Zaitun
Minyak zaitun di gunakan bagi tujuan rawatan luar mereka yang terkena sihir. Kebiasaannya, ada teknik perawatan sihir melalui urutan. Jadi, minyak zaitun adalah pilihan terbaik kerana menurut HR. Ahmad Dan Tirmidzi yang disahihkan oleh Syaijh Albani dalam silsilah no 379:

“Makanlah minyak zaitun sesungguhnya ia diberkati, berlakulah dengannya dan berminyaklah dengannya. Sesungguhnya ia keluar dari pohon yang diberkati”

Mawar merah
Selain menjadi symbol cinta, bunga ini ternyata mampu menjadi salah satu tumbuhan yang mampu menangkal pukau dan sihir. Mawar secara khusus dikurniakan Allah memiliki khasiat menangkap energi negatif yang dikirim ke rumah anda. Energi ini kemudian akan disalurkan oleh tanaman menuju tanah.

Kaktus
Tanaman yang biasa tumbuh di wilayah gurun ini, selain tidak memakan banyak ruang dan tak memerlukan perhatian bila di tanam. Kaktus juga memiliki kemampuan yang mirip dengan mawar. Tumbuhan berduri ini dapat meneutralkan serangan sihir dan menarik energi rezeki.

Buluh kuning
Tidak seperti tanaman buluh yang lain, Buluh kuning mempunyai rumpun yang lebih kecil dan kemas. Ia kebiasaanya dijadikan sebagai tanaman pagaran. Masyarakat terdahulu memeprcayai bahawa atas rahmat Allah, tanaman ini mampu mencegah atau menjadi penghadang kepada ilmu sihir. Ia juga berupaya mencegah niat jahat seseorang yang hendak mencuri atau merompak. Sebab itu, kalau anda perasan tanaman ini akan di tanam di pintu atau laluan masuk ke kediaman masyarakat dahulu kala.

Pokok tomato memang mudah untuk di tanam. Akan tetapi, untuk menghasilkan buah yang banyak, cantik dan berkualiti memang agak sukar. Sebab itu, kebanyakkan peladang tomato menggunakan rumah hijau untuk mengusahakan tanaman tersebut. Ia lebih dikawal dan diselanggara. Antara punca utama buah tomato tak menjadi dan tak cantik seperti berikut:

1. Hujung buah hitam dan rata
Keadaan yang kelihatan seaakan masalah penyakit ini sebenarnya berpunca daripada masalah kekurangan kalsium. Hampir separuh buah menjadi rata dan hitam. Selain itu juga, ia petanda bahawa pokok tomato anda tidak menerima siraman secukupnya atau akar yang rosak. Namun, masalah ini kebiasaanya hanya berlaku kepada beberapa biji buah dalam sepohon pokok.

Penyelesaian terbaik adalah bekalkan keperluan kalsium yang mencukupi. Kulit telur adalah sumber terbaik untuk membekalkan kalsium pada pokok tomato. Selain itu, pastikan medium tanaman selalu dalam keadaan lembap

2. Bunga sedikit atau banyak yang gugur
Sekiranya pokok tomato anda hanya menghasilkan bunga yang sangat sedikit atau kebanyakkan bunga gugur sebelum sempat menjadi putik buah, ia disebabkan oleh:
-Kebiasaanya berlaku dimusim kemarau
-Menerima cahaya matahari yang sedikit
-Nitrogen berlebihan

Kebiasaanya masalah bunga yang tdak menjadi disebabkan oleh iklim tempatan. Penyelesaiannya adalah elak 3 perkara di atas. Seperti lakukan kitaran tanaman dan elak tanam pokok tomato ketika musim panas

3. Buah merekah
Buah belum masak ranum atau hampir, terbelah secara tiba-tiba. Hal ini mengundang ancaman keapda serangga perosak dan burung.

Keadaan ini berpunca daripada iklim panas dan kadar kelembapan yang diterima secara mendadak atau mengejut. Sebab itu, kadar kelembapan yang berpanjangan sangat dititik beratkan bagi penghasilan tomata yang berkualiti

Memang labu adalah antara tanaman yang tidak memerlukan penjagaan yang rumit. Tapi untuk pekebun bandar atau mereka yang pertama kali tanam labu, kerap mengalami masalah buah tak lekat walaupun bunganya menimbun. Sedangkan pelbagai baja telah diberikan.

Sebenarnya, labu seperti tanaman jenis tembikai yang lain. Ia perlu menjalani proses pendebungaan. Kebiasaannya, proses ini dilakukan oleh serangga seperti semut , lebah dan pelbagai lagi. Jika serangga ini gagal melakukan pendebungaan, maka anda sendiri perlu usahakan dengan mencucur bunga jantan yang sedang kembang mekar ke bunga betina. Ataupun gunakan berus halus untuk memindahkan debunga jantan ke betina.

Proses pendebungaan perlu dilakukan di awal pagi kerana bunga akan layu menjelang tengah hari. Kita bukan lah pekebun tegar memang nak usahakan ladang labu. Jadi adakalanya terlepas pandang dan tak sempat nak lakukan pendebungaan.

Tambahan pula, bunganya labu mekar tidak sekata. Hal ini menyebabkan ada antara bunga yang telah mekar tidak sempat kita lakukan sendiri pendebungaan. Bagi mengatasi masalah ini, anda tetap perlu mendapatkan bantuan secara semulajadi dari agen-agen pendebungaan.

Untuk pastikan agen ini datang, elakkan penggunaan sebarang racun serangga buat sementara waktu. Disamping itu juga, anda perlu menarik perhatian agen-agen ini untuk datang ke pokok labu anda.

Bagai mana nak tarik serangga yang akan melakukan pendebungaan? cuba resepi semburan ini.

Bahan-bahan:
2 sudu makan susu tepung
20 liter air

Cara-cara:
1. Campurkan semua bahan dan masukkan ke dalam botol semburan
2. Sembur pada keseluruhan pokok terutamanya pada kudup-kudup bunga labu di awal pagi.


Ini 6 Jenis Sayur Umbisi Yang Mudah Di Tanam Dalam Pasu

Sengkuang sering kali dijadikan salah satu bahan dalam rojak buah yang popular di kalangan masyarakat Malaysia. Penanaman tanaman jenis perrenial memerlukan keadaan cuaca yang berkelembapan tinggi. Juga dikenali dengan nama Mexican potato, tanaman memanjat ini menghasilkan ubi yang boleh dituai dalam masa 6 bulan usia tanaman. Akarnya mampu tembus jauh ke dalam tanah sehingga anda perlu menggali dalam untuk mendapatkan hasil ubinya. Digalakkan memangkas bunganya agar pertumbuhan fokus kepada ubinya. Manakala kekacang pada tanaman ini tidak boleh dimakan kerana bertoksik.

Waktu menanam: Bila-bila masa kerana ia merupakan tanaman tropika, sesuai dengan iklim negara. Lazimnya cara penanaman menggunakan kaedah semaian biji benih secara terus.

Waktu menuai: Harus tunggu matang sehingga sekurang-kurangnya 6 bulan usia tanaman.

Keledek memiliki kelebihan kerana sesuai ditanam di pelbagai jenis tanah termasuklah di tanah kurang subur, dengan adanya pembajaan sempurna. Tanaman tropika ini boleh hidup subur dalam julat suhu  27 hingga 30 darjah Celsius iaitu dalam cuaca yang panas. Penyiraman harus dilakukan selalu bagi mengelakkan tanah kering dan pertumbuhan akar yang sempurna.

Waktu menanam: Penanaman menggunakan cara keratan batang dan pucuk pokok yang sedang menjalar. Boleh ditanam bila-bila sahaja kerana ia merupakan tanaman tropika yang serasi dengan iklim negara.

Waktu menuai: Hasil boleh dituai antara 4 hingga 6 bulan usia tanaman bergandung kepada jenis dan penjagaan.

Lobak merah merupakan satu tanaman akar atau umbisi yang tidak sukar ditanam. Ia memerlukan kedalaman tanah sekurang-kurang 30 cm atau 1 kaki. Oleh demikian, ia masih boleh ditanam dalam bekas atau pasu, selain batas. Penyiraman sekurang-kurangnya sekali sehari bagi memastikan pertumbuhan akar sempurna. Lobak boleh dijadikan medium untuk mengajak kanak-kanak berkebun kerana memiliki warna terang dan penjagaan yang tidak terlalu sukar. Selain memiliki akar yang manis, daunnya juga boleh dimakan.

Waktu menanam: Penanaman dengan cara semaian biji benih dalam bekas semaian. Pastikan kelembapan tanah tinggi dan mendapat pancaran cahaya matahari mencukupi untuk ia bercambah.

Waktu menuai: Lobak merah boleh dituai dalam masa 8 minggu usia tanaman.

Jangan disangka tanaman yang berasal dari Amerika Selatan ini tidak boleh hidup subur di Malaysia. Kentang boleh hidup subur di dalam tanah berpasir yang berasid. Sediakan tanah yang berkedalaman 6 inci bagi membolehkan ubi kentang bercambah sempurna, sama ada dalam bekas atau batas. Penanaman menggunakan ubi yang bertunas dan pastikan bahagian ubi ditimbus dengan baik agar tidak terdedah pada cahaya.

Waktu menanam: Lazimnya kentang ditanam dengan cara menggunakan ubi yang sudah bertunas. Pastikan tunas mengarah ke atas ketika ubi ditanam.

Waktu menuai: Kentang boleh dituai selepas 14 hari daunnya kelihatan layu atau lebih kurang 10 minggu selepas ditanam.

Lobak putih datang daripada jenis Brassica iaitu satu keluarga dengan kubis. Penanamannya tidak terlalu sukar kerana ia cepat membesar, berbeza dengan tanaman umbisi lain iaitu sekitar 5 hingga 6 minggu sahaja. Anda boleh menanam lobak putih di dalam pasu kerana penanaman secara organik tidak menghasilkan lobak yang terlalu besar dan panjang seperti di pasaran. Tanah yang digunakan mempunyai pH yang neutral.

Waktu menanam: Penanaman dilakukan dengan cara semaian biji benih.

Waktu menuai: Selepas 5 atau 6 minggu lobak putih boleh disemai, atau memiliki sais sebesar bola golf.

Satu lagi tanaman yang mula mendapat perhatian penanamannya di Malaysia. Ramai tidak menyangka ubi bit merah atau Beta vulgaris boleh hidup subur pada iklim tropika memandangkan sebelum ini di ditanam meluas di Amerika Utara dan Britain. Akarnya membentuk ubi yang bulat atau lonjong. Pastikan tanah gembur dan lembap agar akarnya tumbuh sempurna dengan pH sekitar 6 hingga 7. Bukan sahaja ubinya yang manis dan lazat dinikmati, daun ubi bit juga boleh dijadikan makanan berkhasiat.

Waktu menanam: Disyorkan penanaman pada awal musim hujan. Semaian biji benih. Rendam dahulu biji benih semalaman sebelum ia disemai keesokannya.

Waktu menuai: Boleh dituai apabila ubinya bersaiz bola kriket atau dalam jangka masa 2.5 hingga 3 bulan.

Kali ini team LAMAN berpeluang berkunjung ke sebuah taman kampung di Alor Gajah, Melaka milik Mohd Johari Bin Haji Yunus . Memiliki kediaman yang berlatar belakangkan pemandangan indah Banjaran Titiwangsa, bagaikan satu bonus buat lokasi kediaman pemilik sekeluarga. Menghampiri kediaman ini, penulis sudah merasakan suasana hening dan sunyi serta terasa begitu damai sekali.

Pemilik menyatakan “ Ilham membuat taman ini adalah idea daripada Cikgu Anuar yang merupakan adik ipar saya. Boleh dikatakan 100% adalah garapan beliau. Malah pokok-pokok juga dibawa olehnya yang merupakan koleksi di kediamannya di Kulim, Kedah. Setelah mengambil kira aspek kesesuaian persekitaran rumah. Kami juga memilih spesies tanaman yang secocok dan mampu memberi impak kepada kediaman kampung ini. Kerja-kerja pembinaan telah diserahkan kepada Cikgu Anuar dan proses menyiapkan taman ini mengambil masa selama satu bulan sahaja”, jelas pemilik membuka bicara pertemuan kami.

Dari aspek pembahagian ruang, bahagian depan halaman dihiasi dengan hamparan batu-batu kerikil berwarna putih yang membentuk laluan, diselang-selikan dengan pemijak kaki konkrit yang disusun rapi. Apa yang menarik pemijak kaki konkrit ini diukir dengan motif bunga dan berwarna hitam, begitu jelas kelihatan dan menonjol apabila berlatar belakangkan hamparan batu-batu putih. Menurut pemilik, beliau mengupah mereka yang pakar untuk menyediakan batu pemijak tersebut.

Pasu bunga pelbagai saiz dengan warna coklat diletakkan di sudut-sudut tertentu bagi memecahkan impak monotoni. Di bahagian tepi hamparan batu-batu kerikil tadi pelbagai spesies tanaman ditanam. Pokok lidah buaya, Yucca, Kesinai, Cycas, Cordyline, Asplenium dan sebagainya ditanam secara berkelompok. Terdapat juga spesies orkid pelbagai warna turut menjadi pilihan dan menghiasi taman beliau.

“Jika diikutkan saya pada mulanya dahulu tidak meminati aktiviti bertaman ini. Tetapi setelah kediaman ditata cantik oleh Cikgu Anuar maka timbul keinginan untuk menjaga laman ini. Bermula dari itu, sedikit demi sedikit saya mula jatuh sayang kepada tumbuh-tumbuhan dan menjaganya dengan baik sekali. Lagipun sejak saya bersara, inilah aktiviti yang mengisi masa lapang dan mengeluarkan peluh saya setiap hari”, tambahnya lagi.

Ruang kedua, iaitu halaman belakang rumah diolah bagi mewujudkan ruang interaksi sekeluarga. Selain dari spesies tanaman berbunga, pemilik memilih pokok-pokok buah seperti mangga, ciku dan sebagainya. Secara tidak langsung pemilihan pokok buah merupakan strategi serampang dua mata, bukan sahaja untuk mendapatkan hasilnya malah dapat memberi teduhan. Namun peletakan spesies-spesies tersebut telah diambil kira supaya keindahan panorama Banjaran Titiwangsa di bahagian belakang kediaman tidak terlindung untuk mereka nikmati.

Pembinaan wakaf amat sinonim dengan landskap kampung. Elemen ini dianggap penting sebagai tempat berehat sama ada sebelum menaiki rumah selepas pulang dari bekerja ataupun sebagai tempat berkumpul seisi keluarga atau kawan-kawan di waktu lapang. Justeru, bagi menyambung tradisi ini pemilik telah membina sebuah wakaf kayu. Kesemua kayu tersebut merupakan kayu-kayu asal yang dibawa dari rumah lama di kampung. Tidak hairanlah setiap kali tetamu bertandang ke rumahnya mereka pasti teruja untuk merasai suasana berada di gazebo ini. Menghayati pemandangan mempesonakan Banjaran Titiwangsa, merasai hembusan angin yang menyejukkan sambil menikmati juadah petang yang disediakan antara momen paling menyeronokkan bagi mereka sekeluarga. Kedudukan gazebo yang terletak di bahagian sisi rumah menyediakan laluan terus dari dapur. Lokasi strategik gazebo ini memudahkan akses penghuni kediaman untuk keluar masuk dari dapur dan juga ke gazebo. Jom kita nikmati keindahan laman pemilik yang dipaparkan ini.

Bunga kertas adalah antara tanaman berbunga yang paling mudah dipelihara. Namun bagi peminat bunga kertas, saat pokok menghasilkan bunga yang padat, padu, lebat dan merimbuan adalah yang paling menyeronokkan. Ada tu, bunga lebih banyak dari daun. Pokok bunga kertas sesuai di tanam terus di atas tanah atau di dalam pasu. Tapi, ramai yang merungut bunga kertas berpasu yang ditanam kedekut berbunga. Betul ke?

Betul lah tu. Ia disebabkan oleh pelbagai faktor antaranya adalah baja yang tidak mencukupi. Tapi ada pula yang kata baja dah cukup, dah ikut jadual betul tapi tetap tak berbunga. Itu berakna, teknik pembajaanya pula lah yang tak tepat.

Ini yg Saya lakukan.
*. Putuskan akar halus kerana Kita dapat had kan Pertumbuhan akar yang terlalu banyak. Gunakan gunting untuk tujuan gembur kerana ia lebih tajam.
* Penerimaan baja untuk akar lebih berkesan.
*. Kebiasaan pokok yang ditanam dalam pasu, perkembangan akar lebih cepat.

4. Tabukan baja.. (siram sekali lagi bagi tujuan basahkan baja yang baru Kita letak. JANGAN BANYAK AIR.
5. Hari berikutnya, siram jika perlu atau siram jika lihat permukaan tanah Kering ATAU siram setiap Hari tetapi basahkan sedikit sahaja bahagian atas.
HASIL BERJAYA SEKIRANYA KITA DAPATI POKOK NPK SEDIKIT LAYU..

P/S:  jangan ada rumput dalam pasu Bunga Kertas..

Limau antara jenis tanaman berbuah yang paling mudah dibiakkan. Kebiasaannya, pembiakan melalui biji benih dan keratan batang menjadi pilihan. Namun, pembiakan melalui biji benih mengambil masa yang lama untuk menjadikan tanaman ini sampai tempoh matang.

Jadi cara terbaik untuk pembiakan pokok limau, tidak kiralah apa juga jenisnya adalah melalui keratan batang. Namun, ada sedikit resiko dengan pembiakan melalui keratan batang. Kemungkinan pembiakan gagal akan berlaku. Selain keratan batang, cara pembiakan tut juga sesuai untuk pembiakan pokok limau. Bagaimanakah cara untuk tut pokok limau?

1. Menjadi keutamaan, pilih pokok yang sihat dan berkualiti untuk mendapatkan baka yang terbaik.

2. Setelah kenalpasti pokok limau yang terbaik, langkah seterusnya adalah memilih dahan yang matang dan sihat. Jangan terlalu tua. Pilih batang yang sederhana matang.

3. Potong dan buang kulit pda bahagian kulit dahan yang telah dipilih untuk dijadikan tut. Pastikan anda menggunakan pisau yang tajam dan telah di sanitize bagi mengelakkan masalah atau penyakit pada bahagian potongan.

4. Sapu penggalak akar pada dahan yang telah di buang kulit. Kalau tiada penggalak akar, anda boleh gunakan belacan sebagai pengganti

5. Sediakan medium Tut dan masukkan ke dalam plastik kecil. Lembapkan sedikit medium tut sebelum dipadatkan dan diikat rapi

6. Dengan menggunakan pisau yang tajam, potong sedikit medium tut yang telah dibungkus tadi untuk memuatkan bahagian yang telah sedia di tut

7. Posisikan medium tut pada bahagian ranting yang telah disediakan dan ikat rapi dengan menggunakan tali atau cable tight. Tapi pastikan ikatan anda tidak terlalu ketat. Jika tidak, ia akan mencekik tanaman dan akan menyebabkan proses tut gagal

Sumber: inspirasipertanian.com


(Video) Baikpulih Masalah Sinki Tersumbat Dengan Dua Bahan Ini

Apabila sinki atau saluran air di mana-mana bahagian kediaman kita tersumbat, memang susah nak fokus buat kerja lain. Kucar-kacir dapur dibuatnya dengan pinggan mangkuk yang bertimbun dan air bertakung, memang stress lah!

Tapi kini anda boleh tarik nafas lega kerana masalah ini ada penyelesaian mudah tanpa perlu panggil plumber. Hanya dengan DUA bahan yang sudah ada didapur, sinki anda akan kembali berfungsi seperti biasa.

BAHAN YANG DIPERLUKAN
1. Cuka
2. Baking soda

Dengan dua bahan itu, anda hanya perlu gunakan air panas untuk melarutkan semua sisa bendasing yang menyebabkan sinki tersumbat.

SELAMAT MENCUBA!

Di kala pandemik ni, ramai memilih air-fryer untuk penyediaan makanan sihat terutamanya yang jenis bergoreng. Tiba-tiba, tular pula yang menyatakan bahawa Air-fryer ni boleh menyabab kanser. Betul ke?

Jom baca kupasan dari Zakwan Mohtadza yang mengulas mengenai isu ini di facebooknya.

Secara ringkasnya, Kandunggan Acrymalide yang terhasil ketika proses memasak memang boleh mengundang kesan sampingan. Namun, ianya bukan sahaja boleh dihasilkan oleh air fryer sahaja. Apa jua jenis pemanggang atau teknik menggoreng boleh menghasilkan kandungan tersebut pada suhu tertentu. Jadi, anda perlu kawal suhu dan waktu memeasak. Jika di dalam menual menerangkan pada sahu dan waktu tertentu, sila kurangkan sedikit.

Alkisahnya, pasangan ini merancang untuk membina sebuah kabinet dapur. Namun pembinaan dilakukan sedikit demi sedikit. Yang penting, struktur utama sudah dibina dulu tanpa kabinet.

Itu pun dah cukup senang hati dah si isteri. Sementara nak tunggu kabinet dipasang, si isteri mengambil langkah bijak untuk membuat langsir DIY menutupi  ruang kabinet yang masih kosong di bahagian bawah. Nak dipaku atau ditebuk sayang, nanti mengganggu struktur pulak jadi penggunaan bahan mudah alih adalah yang terbaik asalkan kos nya murah dan nampak kemas.

Jadi pemilik menggunakan pelekat jubin, dan batang besi sebagai pemegang langsir. dan cable tie digunakan untuk mengikat langsir pada batang besi tadi. DAN INI HASILNYA.

Dengan hanya bermodalkan lebih kurang RM50, pemilik berjaya membuatkan kitchen cabinet tampil menarik dan tersusun. Asalkan rajin dan kreatif hasilnya pasti menggembirakan hati.

sumber: Puan Noranizah

Umum tahu, kulit telur kaya dengan kalsium. Kalsium antara elemen atau nutrient penting untuk pastikan tumbesaran sihat tanaman. Tapi ramai tak tahu cara betul proses kulit telur untuk dijadikan baja. Sebab itu, kulit telur yang digunakan pada baja menjadi punca untuk mengundang penyakit pada tanaman jika tak di proses dengan betul.

Ibrisam Wossali berkongsi cara beliau proses kulit telur untuk dijadikan sebagai baja untuk tanaman.

Saya ada buat satu posting berkenaan pokok kantan. Nak suruh pokok rajin berbunga kena selalu beri serbuk kulit telur dan baja bunga. Oleh itu ramai yang bertanya macam mana nak buat serbuk kulit telur tu…. Oklah di sini saya kongsikan cara saya memproses kulit telur menjadi serbuk.
Caranya mudah sahaja :
1. Kulit telur sebaiknya dibasuh terlebih dahulu selepas ambil isinya. Kemudian simpan dalam satu bekas kumpul sehingga banyak.
2. Sehari sebelum memprosesnya, jemur kulit telur sampai kering dan garing. (Tak jemur pun tak apa, boleh terus tumbuk jer 🤣🤣🤣)
3. Saya suka guna bekas besar senang nak tumbuk kulit telur dengasn sekali jalan jer…. (sebab saya malas nk buat keje berulang kali 🤣🤣🤣)
4, Agak-agak dah hancur boleh tapis guna penapis sayur. Tujuannya nak dapatkan serbuk yang halus sikit. Kalau malas, tak perlu tapis dah boleh simpan atau terus guna serbuk tu….
5. Jika tapis, ada baki yang tertinggal tu tumbuk lgi. Ulang sampai habis….

Nota:
* Kulit telur yang tidak di basuh selepas di ambil isinya akan menghasilkan serbuk telur berbau hanyir sedikit dan busuk.
* Kulit telur yang di jemur terlebih dahulu akan lebih senang hancur di tumbuk/blender berbanding yang tak di jemur.
*Serbuk kulit telur yang paling halus/menjadi serbuk lebih cepat kalsiumnya di serap oleh akar pokok.
*Serbuk telur ini amat sesuai untuk semua pokok bunga dan pokok sayur. Tak ada sukatan/masa yang khusus penggunaannya.
* Kulit telur yang tak di hancurkan sekadar di pecah2kan pun boleh terus di letakkan kat pokok. Tapi mengambil masa sedikit utk hancur dan serap ke dlm tanah.
*Selain sbg baja, kulit telur ni juga dpt mengawal kehadiran siput2 perosak tanaman sayur dan pokok bunga…


Hospitaliti Mewah Pada Ketinggian 6000 Kaki Di Atas Paras Laut

Hotel Grand ION Delemen, Genting Highland menerima pengiktirafan dari Malaysia Book of Records sebagai Pangsapuri Perkhidmatan Penuh yang dibina pada 6000 kaki di atas paras laut pada 7 Julai 2018.

Ianya disampaikan oleh Setiausaha Agung Kementerian Pelancongan dan Kebudayaan Malaysia, Datuk Rashidi Hasbullah kepada Pengarah Urusan NCT Group Dato’ Sri Yap Ngan Choy dan turut disaksikan Ketua Pegawai Eksekutif The Malaysia Book of Records, Dato’ Micheal Tio di Grand Ballroom hotel berkenaan.

Resort yang berkonsepkan rimba urban pada ketinggian 6000 kaki ini bakal menjamu pengunjungnya dengan pemandangan pergunungan yang melatari Banjaran Titiwangsa dan hanya mengambil masa selama 45 minit perjalanan daripada pusat bandar Kuala Lumpur.

Sebanyak 632 kediaman ditawarkan kepada pengunjung untuk menikmati kolam renang air panas serta menikmati hidangan mewah berkelas dunia di Restoran Kembali Kitchen selepas puas menjamu mata dari point pemerhati yang terletak di sebelah restoran Hugo’s in the sky.

Berikut adalah beberapa gambar lokasi hotel serta majlis penyerahan perakuan dari The Malaysia Book of Records.

Penghargaan Gambar: Afendi Wahid/MOTAC

Koperasi Kakitangan PETRONAS Berhad melalui anak syarikatnya KOPETRO Ventures Sdn. Bhd., telah menganjurkan sebuah majlis Hari Terbuka KVClean di ruang legar Megan Avenue II di Jalan Yap Kwan Seng, Kuala Lumpur hari ini bagi melancarkan produk baharu jenama KVClean.

Dimeriahkan dengan jualan promosi pakej produk-produk KOPETRO, Hari Terbuka KVClean juga telah dihadiri wakil-wakil koperasi, rakan-rakan niaga, wartawan media cetak dan media elektronik serta para jemputan yang berada di sekitar kawasan Megan Avenue II. Turut sama hadir memberikan sokongan terhadap program ini ialah wakil-wakil daripada Kementerian Pembangunan Usahawan dan Koperasi (MEDAC), Suruhanjaya Koperasi Malaysia (SKM) serta Angkatan Koperasi Kebangsaan Malaysia Berhad (Angkasa).

Mula beroperasi sejak April 2019, KVClean menawarkan servis penjagaan dan pembersihan lengkap termasuk servis penyelenggaraan penyaman udara, pembersihan kediaman, pejabat dan bangunan komersial serta servis disinfeksi. Kesemua perkhidmatan KVClean dikendalikan oleh mereka yang mempunyai kepakaran di dalam bidang ini bagi memastikan pelanggan mendapat servis yang terbaik.

Pengerusi Bahagian Perdagangan & Servis Peruncitan, Wan Ahmad Tarmizi bin Wan Abdul Rahman memberitahu dalam ucapan pembukaannya bahawa Hari Terbuka KVClean diadakan bagi memperkenalkan jenama dan produk KVClean secara rasmi kepada masyarakat.

“Masyarakat menjadi lebih prihatin tentang kepentingan menjaga kebersihan dan keselamatan tempat kediaman sejak dunia dilanda wabak Covid-19. Persekitaran yang selamat dan bersih amat dititikberatkan orang ramai demi menyambung kelangsungan hidup dan meneruskan produktiviti perniagaan dalam mengharungi kehidupan pasca Covid-19” ujar Wan Ahmad Tarmizi.

Bertemakan ‘Green & Clean’, KVClean beraspirasi untuk menjadi sebuah jenama yang melindungi alam sekitar dan menjadi pemangkin dalam merencanakan kesejahteraan alam sekitar.

Bukan sahaja menawarkan perkhidmatan dan produk penjagaan kebersihan di dalam kediaman dan ruang pejabat, KVClean juga menawarkan pakej pemasangan Panel Tenaga Solar bagi pelanggan yang prihatin terhadap alam sekitar. Penggunaan panel tenaga solar dapat memberi kesan positif kepada Rumah Hijau serta menjimatkan kos elektrik kediaman.

Istimewa sempena majlis pelancaran ini, KVClean menawarkan ‘Promosi Hari Terbuka KVClean’ yang merupakan pakej penyelenggaraan penyaman udara serendah RM50 satu unit sebulan, manakala bagi pembersihan pejabat, harga serendah RM399 sebulan ditawarkan bagi 8 sesi pembersihan selama 2 jam setiap sesi. Kedua-dua promosi ini sah bagi tempoh kontrak selama setahun khas buat pelanggan yang mendaftar pakej yang ditawarkan sepanjang majlis berlangsung.

Orang ramai yang berminat untuk membuat tempahan bagi servis yang disediakan oleh KVClean boleh berbuat demikian menerusi aplikasi Whatsapp di talian 013-399 6788. Anda juga boleh mendapat butiran lanjut mengenai promosi dan senarai perkhidmatan daripada KVClean dengan mengikuti akaun media sosial @KVClean di Facebook & Instagram.

Menikmati hidangan teh panas sambil menghirup udara segar di laman kediaman memang sesuatu yang mengasyikkan. Namun begitu, ada segelintir individu yang risau akan kandungan gula yang terkandung dalam hidangan teh sehingga menyebabkan aktiviti minum petang menjadi bosan.

Jangan khuatir. Kini, anda boleh menikmati hidangan teh panas tanpa perlu risau dengan kandungan gula yang berlebihan kerana Teh Herba GlucosCare® mampu mengurangkan penyerapan gula dalam tubuh dan membantu mengawal berat badan.

Teh penghalang gula yang berunsurkan 100% herba ini mampu menjadikan anda sentiasa sihat kerana dapat mengimbangi paras GULA DARAH secara semulajadi. Ia dijamin HALAL dan sesuai diminum oleh mereka yang menghidap DIABETES dan pra-diabetes.

Apa yang lebih menarik, dapatkan Promosi Pek Berkembar Teh Herba GlucosCare® 24’s atau 60’s hari ini dari BIG Farmasi, AA Farmasi dan Bargain Base Farmasi yang berdekatan, dengan harga yang murah.

Sempena hari wanita hari ini, IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali mereka dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.


(Gambar) Pasangan Ini Sediakan Ruang Santai Yang Lengkap Atas Tanah Sekangkang Kera

IMPIANA kali ini ingin berkongsi pengalaman dengan pemilik rumah teres lot tepi yang terletak di Sijangkang, Selangor. Penulis tertarik dengan kebijaksanaan pemilik menggunakan ruang dengan reka bentuk taman yang ringkas tetapi menarik. Bertemakan suasana desa, susun atur landskap kejur dan pemilihan spesies tanaman memperlihatkan keserasian di antara satu sama lain.

Melihatkan  susun atur elemen di taman ini, laluan pejalan kaki disediakan sebagai media menghubungkan lokasi di sekitarnya. Dibina dari bahan konkrit tahan lasak dan berwarna lembut, ianya direka bentuk dengan laluan berliku seakan denai di dalam sebuah hutan. Walaupun permukaannya keras dan sedikit kasar, ia selesa digunakan dan dapat menghalang pengguna daripada jatuh. Tidak begitu lebar tetapi cukup untuk seseorang melaluinya dengan selesa.

Mata penulis juga tertumpu pada wakaf  yang merupakan elemen dominan kepada reka bentuk taman ini. Kewujudannya bukan sahaja sebagai tempat untuk beristirahat di luar kediaman, malah sering dijadikan lokasi untuk pemilik duduk santai bersama keluarga. Menggunakan konkrit tahan lasak sebagai atap, reka bentuk bumbungnya adalah bertingkat (double pitching) justeru memberi impak reka bentuk yang lebih menarik buat binaan wakaf ini. Konsep desa diterapkan melalui perincian pada keseluruhan wakaf tersebut.  Ukiran bermotifkan flora dipaparkan di fascia board dan kepingan kayu-kayu disusun rapi di tiang-tiang wakaf. Manakala susur tangan kayu yang juga bermotifkan flora dibina mengelilingi separuh daripada struktur ini, dan selebihnya sebagai akses terhad memasuki wakaf.

Dalam menghidupkan suasana desa, bukan sahaja reka bentuk yang diutamakan. Apa yang menjadi kebiasaan masyarakat desa turut sama diterapkan. Sebagai contoh, pemilik tidak menyediakan bangku sebaliknya menjadikan lantai wakaf sebagai tempat duduk, bersila dan baring. Lantainya ditinggikan sedikit dari permukaan tanah bagi membolehkan tetamu melihat pemandangan sekitar tamannya secara jelas tanpa halangan. Lantainya dialas dengan bahan anyaman dari  kepingan kayu yang membentuk sebagai tikar hamparan. Kombinasi reka bentuk tradisional, kayu tahan lasak, tona warna lembut dan ukiran bermotifkan flora membentuk keharmonian kepada wakaf ini. Jom kita lihat keindahahan laman ini.

Tip Suburkan Limau Purut Kalau Tanam Dalam Pasu. Pokok limau purut, tidak seperti pokok limau yang lain. Mudah ditanam dan berbuah. Limau purut, sangat sensitif. Sebab tu lah, harga limau purut mahal dipasaran. Limau purut ni, bukan sahaja buahnya digunakan malah daun juga menjadi sebagai salah satu ramuan pelengkap dalam masakan.

Ramai kata, pokok limau purut tanam dalam pasu tak berapa nak subur. Betul ke?

Izham Alias berkongsi tip melalui pengalamannya.

Pokok limau purut tanam dalam pasu. Alhamdulillah masih subur walaupun telah dua tahun dalam pasu.

1. Rahsianya adalah sentiasa top up dengan baja organik. Biasa baja organik saya guna adalah kompos cacing yang dibeli. Palet tahi ayam proses pun sama. Ikut mood.

2. Kadang saya nampak tahi lembu saya ambil dan letak dalam pasu.

3. Sekali sekala sembur dengan mikrob baik. Cuka kayu semestinya. Saya dapati cuka kayu memang sesuai dengan pokok limau. Meriah bunga selepas sembur.

4. Tapi sebelum itu perlu saya pastikan pokok cukup baja. Cuka kayu hanya penggalak dan bukannya baja.

5. Kadang saya nampak si ulat bulu memakan daun. Saya biarkan sahaja. Berkongsi rezeki dengan makhluk Allah SWT. Lagipun jarang togel pokok ini semenjak saya beri kasih sayang cukup.

Senang bukan caranya.

Profile Laman
Pemilik: Hj Omar jais dan Hjh Siti Hajar Idris
Jenis Kediaman: Banglo 1 tingkat
Lokasi: Sungai Buloh
Keluasan: 1 Ekar
Konsep: Desa

Laman yang dikunjungi penulis pernah dikunjungi dan telah dipaparkan di majalah LAMAN Impiana pada 2010. Namun, setelah 7 tahun berlalu kami bertandang lagi untuk melihat perkembangan terkini laman pasang romantis Hj. Omar dan Hjh. Siti Hajar yang terletak di Sungai Buloh.

“Struktur yang terbina sejak 2010 masih kekal dan dalam keadaan baik tanpa sebarang pertambahan baru. Yang banyak brlakunya perubahan adalah di laman.” Ujar pemilik membuka bicara. Jika dahulu kunjungan LAMAN Impiana memperlihatkan rimbunan tanaman tropika yang menghijau, kali ini hanya 50% daripadanya kekal.

Selebihnya  tanaman orkid pelbagai warna dan spesis mengambil alih menceriakan keseluruhan gaya landskap yang digarap sendiri oleh pemilik. Bila ditanyakan kenapa perlunya rombakkan sedemikian, ini yang dinyatakan oleh pemilik. “Sedangkan dalam rumah pun kita kerap merubah kedudukan perabot ganti langsir dan sebagainya untuk tampak lebih menarik dan tidak membosankan, Ini kan lagi laman yang menyambut kepulangan kita”. Jelas

Jelas, kini orkid menjadi identiti kepada kediaman ini. Dari depan pintu pagar hingga ke laluan masuk ke rumah orkid telah diperkenalkan pemilik kepada tetamu yang hadir. Rombakkan landskap yang dilakukan dengan dominasi orkid baru mencecah usia 2 tahun. “Orkid antara tanaman yang kita nampak sahaja mudah. Tapi sebenarnya penjagaanya perlu dilakukan secara harian untuk memastikan ia berbunga lebat. Jika tidak, tanaman ini jadi lokek bunga.” Tambah pemilik

Bagi pemilik seorang pesara tiada apa lagi yang ingin dilakukan di siang hari selain bermanja dengan orkidnya. Rutin penyelenggaraan yang dilakukan secara harian kebiasaan bermula di awal pagi sekembalinya dari solat subuh hingga menjelang tengah hari. Keutamaan orkid adalah pada siramanya. Tidak seperti tanaman yang lain, orkid akan tertekan jika airnya berlebihan. Oleh itu, siraman perlu di lakukan di awal pagi dan untuk kali kedua menjelang pukul 3 atau 4 petang.

Kenapa waktu ini dipilih untuk tujuan siraman? “ Siraman di awal pagi membolehkan pokok melakukan aktiviti aktifnya seperti fotosintesis dan penyerapan nutrien berjalan lancar. Manakala pukul 3 atau 4 petang pula bagi mengelak air siraman bertakung menjelang lewat petang. Jadi sebelum matahari melabuhkan tirainya, air siraman tadi dapat disejat. Jika tidak, akar orkid tidak tahan kepada air yang bertakung terutamanya dari air klorin.” Jawab pemilik.

Di satu sudut, pemilik menunjukkan sebuah telaga yang digalinya. Ini lah sumber air tanpa klorin yang digunakan untuk menyiram tanaman di laman terutamanya orkid. Ini lah rahsia utama pemilik yang tidak semua orang mampu perolehi. Selain itu dari segi teknikalnya diperhatikan, setiap orkid di tanam di dalam planterbox yang dibina dari batu bata dan bongkah batu yang dikumpulkan sendiri. Ini memudahkan pemilik untuk menyediakan sepadanan orkid agar nampak lebih kemas.

Musim panas adalah waktu yang paling mencabar buat peminat orkid. Bukan sekadar risiko tanaamn mudah layu, bunga yang tidak menjadi juga yang paling dirisaukan. Namun perkara tersebut tidak pernah mematahkan semangat pemilik. Belaian dan terapi yang diberikan secara rutin mampu memberi pemulihan total kepada tanaman.

“Sinaran matahari turut memainkan peranan penting untuk penghasilan bunga orkid. Oleh sebab itu, beberapa batang pokok yang ditanaman di bawah naungan sukar berbunga walaupun menerima pembajaan dan penyelenggaraan yang sama. Untuk anak pokok yang baru disemai atau pun batas pokok yang baru di potong dan diperkemaskan, lapisan jaring pertanian dengan ketelusan cahaya 50% perlu diletakkan sehingga pokok stabil.” Terang pemilik yang memang pakar dalam tanaman orkid.

Dari segi pembajaan pula, tiada pengkhususan atau baja spesial yang digunakan pemilik. Hanya baja ringkas yang dibeli dari nurseri iaitu baja bunga dan baja penggalak tumbuhan. Pun begitu selesai memotong rumput di laman yang luas ini, pemilik akan mengumpulkan sisanya dan dijadikan sebagai sungkupan kepada batas orkid. “Sisa potongan rumput yang dijadikan sebagai sungkupan mampu mengekalkan kelembapan dan meningkatkan humus di dalam batas tanaman. Disamping itu juga, rumput yang mempunyai sifat cepat menyerap nutrien menjadi baja organik secara tidak langsung kepada orkid. Dengan kaedah ini juga saya mampu mengurangkan kadar pembakaran dan pembuangan sampah dari laman ini.

Melihat pasangan ini galak berkongsi cerita mengenai laman mereka, jelas menunjukkan masing-masing memainkan peranan berbeza namun penting dalam membina laman ini. Usia pencen bukan penghalang untuk pemilik berkebun dan melakukan tugasan berat. Malah itu yang menjamin kesihatan pasangan ini. Setiap inci ruang laman diperhalusi dan diperkemaskan untuk memastikan laman yang tersedia sedap mata memandang dan tidak mengundang ancaman lain terutamanya buat si cucu yang gemar melakukan aktiviti di laman.

Mudah rupanya tanam bunga kobis. Dah belajar tanam kobis, apa kat akita nama kobis bug dan brokoli pula. Almaklumlah sayur tengah mahal ni. Nak-nak brokoli naik 200% harganya. Apa kata, tanam sendiri je. Puas makan. Tapi, ramai yang dah cuba-cuba tanam kata hasil bunganya tak berapa nak menjadi. Nur Zaliana berkongsi cara tanam bunga kobis dan brokoli menjadi dan catik macam beli dekat kedai. Jom kita lihat cara-caranya

Hi Assalamualaikum semua saya nk share cara saya tanam Caulyflower dan Brokoli,Nak kata bijak pandai tu tidak lah cuma saya nak kongsi kan apa yang saya tahu serba sedikit.

Cara-cara menanam Caulyflower dan brokoli

Penyediaan tanah semaian menggunakan tanah cocopeat ataupun peatmoss. Basahkan medium terlebih dahulu sebelum menabur benih.

Resepi medium tanaman:
2 guni tinja ayam (25-30kg/guni)
3 kerta tolak tanah bakar
2kg kaptan dolomite
1 guni cocopeat (50kg)
kompos angaran 10kg

Gaul sebati dan biarkan dalam tempoh 2 minggu dalam polybag size 16x16inch

Tabur biji benih dalam tray semaian, 1biji benih dalam satu petak semaian. Tunggu sehingga benih bercambah dalam jangkamasa 12-15HSS. Tray semaian hendaklah diletakkan di tempat teduh dari hujan tetapi masih dapat cahaya matahari.

Setelah semaian mengeluarkan 3-4 helai daun baru pindahkan ke pasu besar atau polibeg 16×16 yang bersesuaian. 1 anak pokok 1 pasu. Medium yang digunakan adalah campuran tanah baja/sawit/5in1

Anak semaian yang baru pindah jangan terus dedahkan pada matahari selama 1 minggu. Selepas seminggu baru perlahan-lahan sedikit demi sedikit dedahkannya pada cahaya matahari. Anak pokok Caulyflower dan brokoli memerlukan cahaya matahari sekurang-kurangnya 5-6 jam sehari untuk membesar. Kaedah green house sangat sesuai untuk tanaman.

Pokok kobis memerlukan banyak air, siram kobis sekurang-kurangnya 2-3hari sekali bergantung kelembapan medium. Kaedah siraman Manual, fertigasi,pasu nutripot.

Penggunaan baja mempengaruhi tumbesaran pokok. Dengan kata lain Caulyflower, brokoli, kobis kuat makan baja. Baja kompos tinja ayam ,jenis butir,cecair atau baja larut air pun boleh sesuai digunakan untuk menambah nutrien kepada medium tanaman.

Aphid, ulat pengorek batang dan looper adalah musuh utama. Gunakan pesticide organik seperti cuka kayu,neem oil etc seminggu sekali untuk mencegah musuh merosakkan tanaman.

boleh dituai sekitar +-3-4 bulan selepas di tanam.


5 Sebab Kenapa WAJIB Lakukan Pemangkasan Pokok Secara Berkala

Pemangkasan pokok. Sama ada untuk pokok besar, renek, menjalar dan sebagai ia perlu dilunaskan. Kenapa pemangkasan penting?

MENGAWAL TUMBESARAN TANAMAN
Bagi tanaman yang memerlukan fokus utamanya adalah untuk tuaian hasil seperti pokok buah atau bunga, pemengkasan dari peringkat awal usia perlu dilakukan. Ia bukan sekadar menggalakkan penghasilan dahan atau cabang baru malah melatih dan mengawal saiz pokok. Apabila saiz pokok terkawal, penyelanggaraan boleh dilakukan dengan mudah

MENGHASILKAN STRUKTUR TANAMAN YANG LEBIH KUKUH
Apabila pemangkasan di lakukan mengikut SOP atau teknik yang betul, ia beruapaya memberi tekanan yang baik kepada tanaman terutamanya dalam pembentukkan batang utama. segala nutrisi yang dibekalkan dapat dihadam oleh batang dan dahan-dahan yang tinggal. Ini bermakna pengagihan nutrisi pada tanaman lebih fokus

MENCEGAH PENYAKIT DAN SERANGAN SERANGGA
Jika pokok terlalu padat, ranting-ranting struktur perlu dikurangkan. Ia bertujan memberi peluang kepada aliran udara menembusi celahan daun. Ia dapat memastikan air yang terperangkap di antara daun dapat dikeringkan segera dan secara tidak langsung mencegah pembentukan habitat untuk serangga perosak dan penyakit. Di samping itu juga, ia berupaya mencegah potensi pembentukkan habitat untuk serangga yang suka bertpa di bawah duan dan celah dahan

MENGGALAKKAN PRODUKTIVITI BUAH
Apabila selesai musim menuai atau berbunga, pokok perlu dipangkas bagi merangsang penghasilan ranting-ranting baru. Dari ranting-ranting baru ini lah kudup atau putik baru terbentuk. Sebab itu ada antara pokok perlu cantasan 80% untuk memastikan hasil untuk musim akan datang lebih banyak seperti anggur dan ros.

TUMBESARAN POKOK LEBIH SEIMBANG DAN SUBUR
Kesan dari pemangkasan, nutrisi yang dibekalkan dapat disalurkan pada bahagian utama dan berkepentingan, ditambah pula kurangnya serangan penyakit pokok yang terhasil sudah pasti lebih sihat dan seimbang.

Pelbagai kaedah dan jenis baja yang boleh digunakan untuk mendapatkan hasil bunga yang kembang mekar di laman. Sama ada dengan menggunakan bahan organik mahupun kimia, pasti ada hasilnya. Namun kali ini LAMAN IMPIANA nak galakkan anda untuk hasilkan baja penggalak bunga dari buah-buahan atau sayuran yang rosak dari dapur anda.
Buahan dan bungaan (250 g setiap bahan):
1. Pisang
2. Labu
3. Lobak merah
4. Tomato
5. Betik
6. Bunga-bungaan

Nota: Kesemua buah-buahan diambil dengan kulit sekali. Lebih ranum buah lebih baik.

Perisa:
1. Gula merah (5 kg)
2. 1 sudu makan EM
3. 1 sudu makan IMO

Alat:
1. Bekas plastik besar
2. Kain
3. Botol

Cara pembuatan :
1. Potong semua buah-buahan
2. Masukkan ke dalam sebuah bekas plastik
3. Campur bunga, gula merah, EM dan IMO
4. Kacau dan lenyek dengan menggunakan senduk kayu. Jangan gunakan tangan.
5. Tutup bekas plastik itu dengan kain
6. Peram sekurang-kurangnya 10-14 hari
7. Selepas hari ke 10-14, tapis buahan yang diperam.
8. Hasil cecair disimpan ke dalam botol
9. Hampas tapisan pula boleh diperam untuk kali kedua, dengan tambahan gula merah. Sukatan lebih kurang sama macam peraman kali pertama

Peraman kali kedua bolehlah lebih lama lagi. Terpulang pada anda, tapi peraman kali kedua boleh sehingga mencapai 1 bulan, selepas itu tapis lagi, dan campurkan hasil peraman kali kedua dengan hasil peraman kali pertama.

Penggunaan:

Nisbah: 1 atau 2 sudu makan dengan 1 liter air.

1. Boleh campurkan bersama EM dan baja ikan.
2. Siram tanah atau sembur pada daun.
3. Kekerapan semburan: 1 atau 2 kali seminggu atau ikut kerajinan anda.

Selamat mencuba.

Seronok IMPIANA tengok ada antara geng dekor yang dah mula hias kediaman dengan tanaman indoor yang mengghijau. Banyak manfaatnya tanaman indoor ni. Bukan sahaja membekalkan oksigen tambahan ia berupaya mengurang pencemaran di dalam kediaman.

Artikel berkaitan:

Selain penggunana tanaman renek sebagai hisan di atas meja, tanaman indoor yang bersaiz besar sesuai di letakkan di sudut-susut kediaman. Ada antaranya yang boleh mencapai ketinggian lebih 3 kaki dan kewujudnya menjadi elemen hiasan menarik di dalam kediaman. Berikut, tanaman indoor bersaiz besar:

1. POKOK PINE (NORFOLK ISLAND PINE)
Norfolk Island pine walaupun namanya pine, ia bukanlah pokok pine yang diambil untuk buat balak. Jika di habitat asalnya, tanaman ini boleh mencapai ketinggian lebih 100 kaki. Namun, jika dijadikan sebagai indoor plant, ruang tanaman di dalam pasu menyebabkan pertumbuhan pokok terbatas. Pastikan medium tanaman pokok ini sentiasa lembap dan [posisikan ia di tepi tingkap yang menerima pancaran matahari pagi

2. YUCCA
Yucca ialah tanaman tahan lasak yang sesuai hidup di dalam dan diluar kediaman. Walaupun terdedah kepada iklim panas berpanjangan, tanaman ini tetap boleh hidup dalam tempoh masa yang lama. Yucca cepat membesar jika menerima pencahayaan yang mencukupi. Yang paling penting, tanaman ini sesuai bagi anda yang tak ada masa untuk menyelenggara tanaman

3. KENTIA PALM
Antara jenis palma yang sentiasa menjadi pilihan sebagai indoor plant. Warnanya yang menyegarkan disamping tekstur daunya yang unik menyebabkan ia sentiasa menjadi pilihan.

4. PHILODENDRON
Philodendron antara tanaman indoor yang mempunyai karekter tersendiri. Antara yang menjadi pilihan dari spesisi ini adlah Philodendron selloum. Namun, untuk memmastikan tanaman ini membesar secara optimum, pastikan ia menerima pengamatan cahaya yang cukup terutamanya diwaktu pagi

5. CROTON
Kroton menjadi pilihan tanaman indoor disebabkan warna foliarnya yang pelbagai. Ia boleh membesar sehingga 10 kaki tinggi. Croton atau nama tempatannya pokok puding memerlukan cahaya matahari terus untuk tumbuh sihat. Jika tidak, pokoknya kana memanjang mencari cahaya

6. FICUS MICROCARPA
Boleh mencapai ketinggian lebih dari 3 meter, tanaman yang dikenali dnegan nama pokok ara atau rubber plant ini sentiasa menjadi pilihan sebagai indoor plant disebabkan nikan arkitektural nya. Kanopinya yang mudah dibentuk dan sentiasa kelihatan kemas menyebabkan ia antara pilihan utama di lobi-lobi hotel dan pejabat korporat

7. SCHEFFLERA
Schefflera adalah sejenis tanaman renek namun berupaya mencapai ketinggian lebih dari 2 meter Tidak memerlukan penyelenggaraan yang tinggi, namun memerlukan pasu bersaiz besar untuk pertumbuhan optimum. Jika akarnya tercekik (pasu kecil), Ia akan menyebabkan fizikal tanaman ini kurus dan meninggi sahaja

8. DRACAENA
Antara spesis Dracaena yang sentiapa menjadi pilihan adalah seperti Dracaena fragrans, Draceane reflexa, Draceena sanderiana dan Draceane surculosa. Dracaena fragrans boleh mencapai ketinggian lebih 2 meter jika ditanam terus di atas tanah. Tanaman ini amat terkenal terutamanya apabila tiba perayaan cina

9. FICUS LYRATA
Antara tanaman indoor yang menjadi kegilaan ramai terutamany bagi mereka yang menerapkan dekorasi scandinavian dan nordic. Di habitat asalnya, tanaman ini boleh mencapai ketinggian 5 meter dan mempunyai buah. Tanaman ini memerlukan pencahayaan terus untuk pertumbuhan optimum.

10. MONSTERA DELICIOSA
Monstera datang dari keluarga yang sama dengan Philodendron. Namun, Monstera lebih aktif memanjat pada dinding atau struktur berhampiran. Penggunaan monstera sebagai tanaman indoor menjadikan dekorasi sesebuah kediaman kelihatan lebih versetil. Sebab itu, monstera antara inkon sibolik bagi sesetengah konsep dekorasi

Bayam adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik.

Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya.

Terdapat dua jenis pokok sayur bayam iaitu berdaun merah dan juga berdaun hijau.

Penanaman

Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya.

Ia sesuai tumbuh dalam campuran tanah atau medium tanaman yang agak lembap serta gembur dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya.

LANGKAH MENYEMAI BAYAM :

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

PENJAGAAN BAYAM :

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.


“Confuse” Dekorasi Konsep Moden Dan Kontemporari, Apakah perbezaannya?

Pemilihan konsep atau tema merupakan salah satu perkara yang perlu diberi perhatian teliti sebelum memulakan mana-mana proses pengubahsuaian. Pemahaman yang mendalam tentang konsep berbeza akan memudahkan anda untuk membuat pilihan selain dapat memberi peluang buat anda untuk memahami kehendak dan matlamat reka bentuk kediaman impian anda.

Dalam isu kali ini, IMPIANA akan menekankan tentang berbezaan antara dua konsep yang sememangnya sering menimbulkan kekeliruan buat kita semua. MODEN dan KONTEMPORARI. Mungkin ada antara anda yang menganggap tiada bezanya antara kedua-duanya kerana penggunaan warna yang lebih kurang sama , garis-garis bersih dan hiasan yang minima. Tetapi anda mungkin telah tersilap…

LATAR BELAKANG

MODEN merujuk pada tempoh masa tertentu iaitu antara awal hingga pertengahan abad ke-20. Waktu itu merupakan kemuncak bagi seni dan reka bentuk Bauhaus dari Jerman, mewujudkan gaya yang berbeza dan memberi tumpuan kepada bentuk yang simple dan praktikaliti. Selepas moden, datang pula era mid-century (tahun 50-an ke 60-an). Walaupun begitu, dalam dunia seni reka hiasan dalaman istilah “modern design” sering merangkumi kedua-duanya sekali.

KONTEMPORARI tidak merujuk kepada tempoh masa yang tertentu, ia sentiasa berubah-ubah untuk mencerminkan gaya reka bentuk popular masa kini. Ia meminjam kualiti dari modenisme, minimalism, dan gaya global yang lain tanpa memberi tumpuan yang lebih kepada satu-satu konsep yang khusus.

PERBEZAAN

Kontemporari akan sentiasa berubah dengan mengikut definisi gaya terkini yang sedang menjadi trend. Hal ini menjadikan konsep kontemporari lebih sukar untuk didefinasikan. Berbeza dengan konsep moden yang mempunyai nilai estetik dimana ia menekankan garis segar, warna-warna neutral yang hangat serta keseimbangan.

PERSAMAAN

“Less is more” adalah motto untuk kedua-dua reka bentuk kontemporari dan moden. Setiap gaya ruang biasanya amat mudah dan rapi.

Tak mahu berperang dengan cicak, lebih baik cari jalan elak dari cicak buat onar di tepi tingkap dan lantai.
Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!

Cicak tak suka bau cuka dan lemon, manakala serbuk cili boleh mendatangkan iritasi kepada kulit, mata dan hidung cicak. Ini akan membuatkan cicak akan menjauhi kawasan semburan secara semulajadi.

Ini cara-caranya :

Grill gunting praktikal dipasang di tingkap dan sliding door, tak ganggu pandangan, pencuri pun susah nak pecah masuk. Grill gunting atau dikenali sebagai shophouse grille/collapsible grille adalah pintu besi stail 70-an vintage grill yang selalunya kita dapat lihat pengunaannya di kedai-kedai shoplot lama.

Stail ini dapat memenuhi konsep moden mid-century dan industrial dalam rekaan rumah. Kalau anda sudah bosan dengan grill rumah sedia ada atau inginkan konsep trendi seperti ini, bolehlah beralih kepada grill gunting ini.

LIMA sebab kenapa grill jenis ini sesuai untuk dipasang di rumah selain disukai oleh pemilik kediaman, ‘interior designer’ dan maker ialah:

🔥Pencuri susah nak pecah masuk (security)
🔥Bunyi agak kuat, jika sebarang pecah masuk boleh didengari dengan jelas.
🔥Jimat ruang, boleh di tolak ketepi.
🔥Lain dari yang lain. Sangat unik.
🔥Menepati konsep moden industri yang trendi.

Berikut antara contoh-contoh grill gunting.

Bukan sahaja sesuai dipasang di bahagian pintu dan ‘sliding door,’ grill gunting ini sesuai juga dipasang di bahagian tingkap.

“Saya pilih grill kedai runcit ini (collapsible powder coated grille) sebab grill ini boleh lipat sampai habis, dia tidak kacau pemandangan tingkap dan sliding door. Ada yang komen susah pakai grille ini nanti bila berkarat nak tolak pun susah.

“Saya bukan pakar grille, cuma tahulah juga sikit tentang ‘powder coated’ ini dapat bagi tempoh yang lebih lama dari grill ini berkarat. Lagi pun say aletak grill ini di bahagian dalam rumah untuk elak terdedah daripada panas dan hujan.”

Bagi anda yang mempunyai barangan perabot yang diperbuat daripada kayu rotan misalnya, sudah pasti ingin mengetahui bagaimana cara dan kaedah yang betul untuk membersihkannya.

Jangan ada yang tidak tahu, anda seharusnya membersihkan perabot yang diperbuat daripada kayu rotan ini dengan cara yang betul supaya jangka hayat barangan perabot ini dapat tahan lebih lama.

Jadi, dalam segmen Tip Impiana episod kali ini kami kongsikan bagaimana cara dan kaedah yang betul untuk membersihkannya perkongsian bersama oleh Puan Zulaikha, pengasas dan pemilik jenama barangan rotan, Booming Plus.

Sekiranya anda ingin mengetahui lebih lanjut bagaimana caranya untuk membuatkan dekorasi ruang dalaman rumah tampak lebih moden? Anda boleh tonton video penuh pada pautan di bawah;


“Nak Hias Rumah Jangan Fikir Yang Mahal Saja”- Lelaki Ini Buktikan Barang Murah Mampu Nampak Mahal Kalau Rajin Cari

Kunjungan team Impiana ke kawasan kediaman eksklusif di Cyberjaya ini nyata amat berbaloi apabila kami disajikan dengan dekorasi yang begitu stylish dan elegan. Meneliti cerita pemilik kepada penulis mengenai dekorasi dan konsep yang dipilih, penulis amat mengagumi minat yang ditunjukkan oleh pemilik yang mesra di sapa Brian ini. Lebih menarik setiap susunan item dekorasi serta perabot yang terdapat di dalam kediaman ini tidaklah mahal. Paling penting pemilik bijak menyuai padan dan mencari perabot yang kena dengan konsep pilihannya.

Bak kata pemilik, “Mahu menghias kediaman jangan fikirkan yang mahal-mahal sahaja, barang murah tapi jika bijak menghias boleh membuatkan kediaman nampak menarik. Satu lagi, kita perlu pandai mencampur elemen kerana itu akan membuatkan anda lain dari orang lain,” ujarnya lagi.

Brian yang menetap sendirian ini amat meminati rona merah . Nyata dia bijak menyuai padan aksesori dengan perabot yang ada. Pilihan ini juga bersesuaian dengan rona kelabu,putih, dan hitam yang begitu sinonim dengan rekaan industri. Beberapa ruang dicalit merah bagi menyuntik mood ‘fun’ pada sesebuah ruang.

BIJAK BERMAIN RUANG

Bagi menguatkan susun atur pembahagi ruang makan dan ruang tamu, Brian menambah susunan blok bata konkrit di ruang makan supaya elemen raw dalam konsep industri berjaya di realisasikan. Malah bukaan balkoni yang luas menghadap taman mini turut dijadikan tempat istirahat dan menjadi pilihan tetamu untuk bersembang.

Oleh kerana Brian gemar menjemput dan melayan tetamu ke rumahnya, anak sulung daripada 10 orang adik beradik ini, lebih mementingkan keselesaan kepada tetamu dan ahli keluarganya yang kerap berkunjung ke kediamannya. Ini alasan mengapa dirinya memilih untuk membeli rumah tiga tingkat walaupun hidup bujang.

Memiliki keluasan kira-kira 297.3 meter persegi , kediaman jurutera yang berasal dari Taiping, Perak mempunyai keseluruhan lima bilik tidur dan enam bilik air. Kediaman yang cukup luas serta memerlukan kreativiti pemilik untuk menata keseluruhan ruang kediaman ini. Ternyata hasilnya begitu mengagumkan.

Beralih ke ruang santai di tingkat atas , Brian nyata pandai bermain warna menerusi penataan kerusi berona kuning dan biru firus dengan rekaan kerusi vintaj. Sedikit sebanyak ruang ini mampu membawa kita ke satu suasana kampung.

” Ruang ini adalah ruang kesukaan ibu saya. Apabila bersama saudara yang lain , ruang ini menjadi tempat mereka bercerita.” Ujarnya mesra.

BILIK TIDUR RINGKAS BERGAYA

Bilik tidur tetamu dihias ringkas tanpa peletakan item sarat kerana pemilik mahukan ruang yang kelihatan lapang dan kemas. Apabila di aju tentang konsep bilik ini, dia nyata lebih mementingkan keselesaan buat mereka yang menginap.

” Saya tidak mahu hiasan yang terlalu sarat di ruang ini kerana saya mahukan konsep hotel yang ringkas dan selesa.”

Bagi bilik tidur sendiri, Brian mencipta kelainan dengan menggunakan kertas dinding rumah lama diolah menjadi hiasan pada kepala katil. Semua hasil dekorasi ini dibuat hasil perbincangan pemilik dan V Plus Interior Sdn Bhd yang berjaya merealisasikan impiannya.

Selain bilik tidur, kediaman ini juga terdapat satu bilik yang dijadikan bilik khas ruang solat yang di tata hias tenang tanpa sebarang perabot sarat.

Secara keseluruhannya, kediaman pemilik ini begitu menepati citarasa dirinya yang begitu menggemari konsep industrial dan retro. Persembahan setiap ruang adalah melambangkan karakter dan minat dirinya yang diterjemahkan dalam olahan menarik di kediaman sendiri. Rumah yang cantik bagaikan satu terapi buat dirinya setiap hari.

2. Ghairah Dengan Pilihan Warna.

Ramai yang memilih warna berdasarkan warna kegemaran sendiri. Tak salah ikut cita rasa sendiri tetapi biar realistik. Adakala kita begitu teruja dengan warna merah, biru , ungu…apa je yang ada kat dalam buku cat tu.  Selalunya warna terang mudah mencuri tumpuan mata dalam kod warna buku cat tu kan. Tapi silap pilih warna, rumah yang cantik leh jadi buruk. Nanti orang ingat rumah kita fun fair pulak.

Tenang, tengok dulu, apa warna perabot anda yang dominasi ruang rumah anda. Andai ia sudah gelap, janganlah ditambah dengan warna gelap. Begitu juga jika rumahnya sempit. Anda boleh memilih rona bumi atau pastel , atau biasan keputihan. Jangan pandang sepi kod warna pucat tu kerana selalunya itulahl warna yang memberi seri pada rumah anda. Dari situ leh short listedkan warna apa yang berkenan di hati. Cara terbaik dan selamat, warna pastel yang lembut. Jadi ruang lebih seimbang antara warna perabot sedia ada dan dinding rumahnya.

3. Tayang Semua Benda Dalam Kabinet Penstoran

Ada di antara kita yang lebih senang memilih kabinet beli sendiri dari bina dalam. Itu tak jadi hal. Cuma kalau menempatkan kabinet pamer ke di ruang utama, jangan pilih yang terbuka jika banyak benda anda nak simpan. Susunlah dengan cantik sebagai hiasan. Cuma ada benda lain kena disimpan dengan teratur tetapi bukan untuk tontonan ramai. Jadi pilih kabinet tertutup, simple dan kalau boleh yang nampak macam dinding rumah anda agar mengaburi pandangan dan saiz ruang….jangan sampai anda tak dapat cari kabinet anda sudah ..

4. Tiru Berlainan Jenis

“Saya suka kemasan lantai kayu gelap, sama dengan perabot jati nampak elegan macam rumah semi D kawan saya. Jadi saya tiru untuk rumah flat saya ni”….Dengan perabot jati , kemasan kayu gelap dan cat juga rona coklat gelap konon nak sedondon, ruang kecil itu nampak agak berat dan penuh sesak. Jadi jangan meniru rumah cantik tetapi berbeza jenisnya. Tirulah rumah cantik yang sama jenis dengan kediaman anda…baru praktikal

Jika rumahnya agak panas, ditambah pula terletak di blok tengah, kena sinar matahari petang, kemasan lantai jubin dilihat lebih sesuai agar memberi keselesaan berpijak dengan rona dingin seperti hijau pudina atau putih kekelabuan.Jika rumahnya mahu berlantai kayu, apa kata memilih rona perang kekuningan terang seperti ramin agar suasana nampak segar, riang dan’ringan’ macam kediaman moden di Jepun yang comel itu.

4. Rambang Mata Kemasan Dinding

Selain cat, ramai juga yang ghairah dan rambang mata bila melihat corak kertas dinding. Maklumlah kini banyak kertas dinding yang cantik dan menarik pandangan. Sampai ada yang memilih corak sarat , bersaiz besar dan berkerawang mewah biarpun corak tersebut tiada kena mengena dengan dekorasi rumahnya. Memang jika dilihat dari buku contoh ia sangat mengkagumkan. Tuan rumah yang berhasrat tinggi, sudah pasti mahukan yang paling ‘meletop’ untuk rumahnya. Betul!

Tetapi jangan lupa semua elemen dalam rumah kita saling berkait. Bukan berdiri sendiri . Tersilap pilih corak, sudahnya rumah nampak sesak tambah dengan perabot lagi. Jadi anda kena tegas dengan pendirian. Apakah impak yang anda mahukan?ini kertas dinding lebih molek dijadikan feature wall sahaja. Tidak perlu sampai bungkus satu rumah. Selain warna samar, corak belang vertikal atau corak bunga kecil juga dianggap sesuai. Anda juga boleh memilih kertas dinding yang mempunyai kesan tekstur atau 2D visual binaan seperti susunan batu-bata yang bebas lepaan.

Hasil seni kreatif anak muda ini memang tidak dapat disangkal. Juara Pereka Muda Milik Pelajar UIAM & City University Of Malaysia (AYDA). IMPIANA ingin mengambil kesempatan untuk mengucapkan tahniah kepada kedua pelajar yang mempunyai bakat menzahirkan sebuah rekaan terbaik.

Muhammad Afzal Hasmi dari kategori Seni Bina dan Amirah Afiqah Abdullah dari kategori Reka Bentuk Dalaman, diumumkan sebagai pemenang emas Anugerah Pereka Muda Asia 2021 (AYDA) ke-14 untuk kedua-dua kategori berkenaan.

Pengumuman itu dibuat pada majlis kemuncak anugerah yang disiarkan secara maya baru-baru ini.

Anugerah AYDA 2021 dianjurkan oleh Nippon Paint Malaysia bersama rakan kerjasama syarikat IJM Land Berhad. Sebanyak 1,276 penyertaan diterima dari kedua-dua kategori Seni Bina dan Reka Bentuk Dalaman pada tahun ini.

AYDA 2021 bertemakan ‘FORWARD: Amplifying Empathy Through Design’ dan mencabar generasi pereka muda untuk melangkaui batasan reka bentuk di luar ruang satu dimensi.

Ia juga menilai permintaan pelanggan yang kian berubah menurut zaman di samping mengambil kira kemampanan dan penjagaan alam sekitar.

Pengarah Urusan Kumpulan Nippon Paint Malaysia, Yaw Seng Heng, berkata reka bentuk pada masa kini perlu menerokai pemahaman emosi pada tahap yang kian meningkat.

“Pereka seni bina dan reka bentuk dalaman bukan sahaja perlu meningkatkan nilai komersial rekaan mereka tetapi juga memelihara alam semula jadi dan memahami emosi manusia.

“Pemenang kami berjaya menyampaikan objektif tema di dalam rekaan mereka dengan penyelesaian reka bentuk yang berkesedaran dan merangkumi kemampanan serta mangambil kira faktor sosial dan emosi,” katanya.

Muhammad Afzal dari Universiti Islam Antarabangsa Malaysia dianugerahkan pemenang emas bagi kategori Seni Bina dengan projeknya yang bertajuk `Pusat Komuniti Sejahtera’.

Rekaan seni binanya mempunyai kemudahan yang inovatif dan bertujuan memperkasakan keusahawanan tempatan agar rezeki mata pencarian dan keperluan sosial rakyat dapat dikekalkan pada `norma baharu’ demi mencapai komuniti sosio ekonomi yang harmoni dan berdaya tahan.

Manakala Amirah Afiqah dari City University Malaysia muncul sebagai pemenang emas untuk kategori Reka Bentuk Dalaman dengan projeknya yang bertajuk ‘Bakau’.

Rekaan ini berikhtiar membangunkan hab pertanian dengan pelbagai aktiviti harian seperti komersial, sosial, pendidikan dan pusat pemeliharaan agar manusia dapat hidup di alam sekitar ekosistem kehutanan paya bakau yang mampan.

Kedua-dua pemenang membawa hasil rekaan mereka dan mewakili Malaysia ke pusingan akhir di peringkat antarabangsa di mana mereka akan bersaing dengan barisan pemenang emas dari 16 negara yang lain.

Pemenang hadiah utama untuk kedua-dua kategori tersebut berpeluang menghadiri program Design Discovery selama enam minggu yang dibiayai penuh pada tahun 2022 di Universiti Harvard Graduate School of Design di Boston, Amerika Syarikat dan bernilai ASD10,000.

Pengarah Urusan IJM Land Berhad, Dato’ Edward Chong, pula berkata reka bentuk pemenang anugerah adalah penuh dengan pembaharuan.

“Kami percaya usaha kerjasama syarikat kami dengan AYDA dapat terus menggalakkan pelajar Seni Bina dan Reka Bentuk Dalaman untuk cemerlang dan memperkasakan kebolehan mereka sebagai pemangkin yang boleh mempengaruhi persekitaran masa hadapan.

“Sudah lapan tahun kami bekerjasam dengan AYDA. Ia adalah satu perjalanan yang sungguh hebat dan kami berharap dapat terus menjalinkan kerjasama ini bersama AYDA,” katanya.

Ini adalah tahun kedua pertandingan AYDA dikendalikan secara maya oleh kerana COVID-19.

Setahun dua kebelakangan ini, ramai pemilik kediaman di negara ini memilih untuk menggunakan konsep Scandinavian. Konsep ini menjadi kegemaran ramai kerana style nya yang tampak bersih dengan warna-warna lembut yang juga menggabungkan tekstur berbeza, Untuk menambah keanggunan perabot dan aksesori. negara Nordic telah memahami dengan sempurna cara menampilkan gaya santai yang selesa ini tetapi dalam masa yang sama masih kekal moden.

Rumah yang baru didiami 6 bulan ini mempunyai 3 bilik dan 2 bilik air dan bilik tidur utama telah menjadi kegemaran pemilik kerana di situ beliau banyak menghabiskan masa melayan pertanyaan pelanggan di Instagram jualan miliknya, pockethome.stuff. Menurutnya lagi, rumah yang dibelinya subsale ini mempunyai ruang tamu yan memanjang menjadikan ia sebagai satu cabaran buat Puan Irnanee.Dan bagi menjimatkan kos renovasi kediaman ini, beliau dan suami banyak lakukan sendiri kerja-kerja seperti mengecat dan pertukangan kecil.

Pesan Puan Irnanee lagi, sebelum melakukan sebarang perubahan pada kediaman, kenal pasti dahulu keluasan kediaman kemudian barulah mudah untuk memilih perabot. Pemilihan perabot juga perlu mesra poket dan bukanlah hanya mengikut trend semata-mata. Jom IMPIANA bawakan pembaca cuci mata semoga dapat memberi ispirasi dan idea.